Интернет-банкинг - ХАТБ «Туркистон»\nЯнгилаш санаси: 29 Jun 2020, 16:03\nҲажми: 37.00 KB\n«Банк-мижоз» янги шартномаси\nҲажми: 96.00 KB\nҲажми: 23.00 KB\n«Интернет-банк» ўрнатиш учун қолланма\nҲажми: 735.00 KB\n«Интернет-банк» Win-64 bit ўрнатиш учун драйвер "i-key"\nҲажми: 1.34 MB\n«Интернет-банк» Win-32-64 bit ўрнатиш учун драйвер "e-pass"\nҲажми: 1.13 MB\nClick тизими: Умумий маълумот ва имкониятлари\n"CLICK" тизими – бу мобил банкинг тизими бўлиб, жисмоний шахсларга хизматлар учун тўловларни мобил телефон (USSD/SMS-портал ёрдамида) ёки Интернет (Web/Web-mobile ёрдамида) орқали бевосита ўз банк ҳисобварағидан уяли телефон операторлари, интернет-провайдерларнинг хизматлари учун тўловларни амалга ошириш; бошқа жисмоний шахсларга, савдо-хизмат кўрсатиш корхоналарига пул маблағларини ўтказиш (супермаркетларда харидлар, ресторан ёки кинотеатрларда ҳақ тўлаш); интернет-дўконларда онлайн-харидлар қилиш имконини беради.\n"CLICK" тизими орқали тўловлар икки усулда амалга оширилади: Интернет-сайт орқали ёки депозит ҳисобварағига ёхуд пластик карта ҳисобварағига боғланган мобил телефондан USSD-сўров орқали.\n(https://my.click.uz, https://m.click.uz) интернет-сайти орқали тўловлар ҳисобварақдан бевосита онлайн-режимда, зарур маҳсулотлар ва хизматларни танлаш йўли билан амлаг оширилади;\nМобил телефон орқали тўловлар (*880# қисқа рақамига) USSD-сўров орқали амалга оширилади. Мазкур технология тўловларни интернетдан фойдаланиш имкони бор-йўқлигидан қатъи назар ҳар қандай жойда ва хоҳлаган вақтда амалга ошириш имконини беради.\n"CLICK" тизимига Internet бутун жаҳон тармоғи ишида кенг қўлланиладиган Web-технология, шунингдек, уяли алоқа хизматларини тақдим этишда фойдаланиладиган SMS ва USSD технологиялари асос қилиб олинган. Танлаб олинган иш технологияси фойдаланувчидан тизим билан ишлаш учун мураккаб функцияларни ўрганишни талаб этмайди, зеро USSD-сўровлар аҳоли ўртасида кенг тарқалиб улгурди ва уяли телефонларга махсус дастурлар ўрнатилиши талаб этилмайди. Мазкур технологиядан русуми ва моделидан қатъи назар барча мобил телефонлар орқали фойдаланиш мумкин.\n"CLICK"нинг асосий имкониятлари:\nТўловларни мобил телефон ёки Интернет орқали бевосита жисмоний шахснинг банк ҳисобварағидан, нақд пул ишлатмай амалга ошириш;\nТақдим этилган ҳисобларни USSD/SMS/WEB – портал ёрдамида бошқариш;\nCLICK тизимининг бошқа фойдаланувчиларига пул маблағларини ўтказиш;\nбир ҳисобварақдан бошқасига пул маблағларини ўтказиш;\nБалансни доимо «иш» ҳолатида тутиб туриш иконини берувчи «Автотўлов» хизматини фаоллаштириш имконияти;\nТўловлар тарихини кузатиб бориш;\nБанк ҳисобварақлари қолдиғини онлайн тарзда текшириш;\nҲисобрақам реквизитларини олиш;\nБанк ҳисобварақлари бўйича SMS-хабарлар;\nCLICK-ҳисобрақамдан кредитни сўндириш ва бошқалар.


Эҳтиёжманд оилаларга ижтимоий ёрдам кўрсатилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Эҳтиёжманд оилаларга ижтимоий ёрдам кўрсатилди\nЖиззах вилояти ҳокими Э.Салиев, вилоят ИИБ бошлиғи генерал-майор Ғ.Қодиров ҳамда жамоатчилик вакиллари билан ҳамкорликда жамиятимиздаги ижтимоий ҳимояга муҳтож, кам таъминланган оилалар холидан хабар олиш, уларнинг кўнглини кўтариш мақсадида фуқароларнинг уйларига ташриф буюришди.\nМуҳтарам Президентимизнинг 2017 йил 12 сентябрдаги “Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида”ги қарорига асосан ҳудудлардаги кам таъминланган оилаларнинг ижтимоий-маиший аҳволини ўрганилди. Амалий ёрдамга муҳтож оилалар аниқланиб, эҳтиёжмандларга манзилли ёрдам кўрсатилди.\nМирзачўл тумани, “Ержар” маҳалла фуқаролар йиғинида истиқомат қилувчи Аббос Аҳроровнинг шароити иқтисодий ночорлиги сабабли сабабли унга ёрдам кўрсатилди.\n– Бизга кўрсатилган бундай эътибор ва ғамхўрликдан кўнглимиз тоғдек кўтарилди, – дейди Аббос Аҳроров. – Ҳар бир байрам, яхши кунларда ҳокимият, ички ишлар органларининг масъул ходимлари, маҳалладагилар, қўни-қўшнилар йўқлаб туради. Меҳр-оқибатли халқимиздан, хонадонимизга файз келтирган тадбир ташкилотчиларидан жуда хурсандман.


PressReader - Biznes Daily Birzha (Exchange): 2018-11-01 - Мулкдан самарали фойдаланилмаса, солиқ чораси қўлланилади\nМулкдан самарали фойдаланилмаса, солиқ чораси қўлланилади\nРеспубликамизнинг барча ҳудудларида бўш турган ишлаб чиқариш майдонлари хатловдан ўтказилиб, улар бўйича муайян ишлар амалга оширилмоқда.\nТошкент вилоятининг Бўстонлиқ туманида ўтказилган хатлов натижасида бўш турган жами 657 та ишлаб чиқариш майдони аниқланган. Шундан 113 таси давлат мулки, 85 таси аввал хусусийлаштирилган, 50 таси собиқ жамоа ва ширкат хўжаликларидан сотиб олинган, 236 таси мулкдорнинг ўзи томонидан қурилган, 26 таси давлат компанияларига тегишли объект ва 64 таси эгасиз бино ҳамда 83 таси самарасиз фойдаланилаётган ер участкасидир.\nЖорий йилда бўш турган объектларнинг 83 таси, келгуси йилда эса 33 таси негизида инвестиция лойиҳаларини амалга ошириш натижасида жами 834 та янги иш ўрни яратиш белгиланган.\nЎтган давр мобайнида аввал хусусийлаштирилган бўш турган 3 та объект фаолияти тикланиб, 1,6 млрд. сўмлик инвестиция ўзлаштирилди ҳамда 34 та янги иш жойи барпо этилди.\nМасалан, “Ғазалкент Стоне” МЧЖ томонидан 1,3 млрд. сўмлик маблағ ҳисобига тошни силлиқлаш ва қолдиқ маҳсулотлардан қурилиш мозаикалари ишлаб чиқариш цехи ишга туширилди ва 28 нафар фуқаро иш билан таъминланди.\n“NEW MED PHARMA” МЧЖ томонидан 500 млн. сўм сарф-харажат қилиниб, нон ва қандолат маҳсулотларини тайёрлаш фаолияти йўлга қўйилди, 4 та янги иш жойи очилди.\nШу билан бирга, ўзига тегишли бўш турган объектлардан самарали фойдаланишни бошламаган мулкдорларга нисбатан таъсирчан чоралар ҳам кўрилмоқда. Жумладан, солиқ органларига 8 та мулк эгасига нисбатан тегишли хулосалар юборилган бўлиб, мулкдорларга 297,3 млн. сўмлик мулк ва ер солиқлари ҳисобланди.


«Kun.uz» журналистларига тажовуз. Ҳолат жиддий суриштирувни...\n15.08.2019 18:05 1 5201\n«Kun.uz» сайти журналистлари Тошкент шаҳар Олмазор тумани ҳокими ўринбосарининг тажовузига учради. Бу ҳақда сайтнинг ўзи хабар тарқатди.\nХабарда айтилишича, 14 август куни «Kun.uz» ходимлари «Хива строй» МЧЖ мурожаатини ўрганиш жараёнида Олмазор туман ҳокимлигида бўлади. Мурожаатга кўра, МЧЖ томонидан тумандаги «Иброҳим ота» маҳалласида 2 қаватли уйлар қурилиб, кам таъминланган ва муҳтож оилаларга берилгани, бу уйларни қуриш учун МЧЖ томонидан жами 1,5 млрд сўмга яқин қийматдаги иш бажарилгани, бироқ шундан 800 миллион сўмга яқини 2018 йилнинг январь ойидан буён берилмай келинаётгани айтилади.\nЖурналистларга пешвоз чиққан Олмазор туман ҳокимининг архитектура, капитал қурилиш ва коммуникацияларни ривожлантириш бўйича ўринбосари Абдурасул Ваҳабов дастлаб тадбиркорларга, сўнг «Kun.uz» ходимларига давлат органи ходимига хос бўлмаган тарзда муносабатда бўлади. Сўнг видеотасвирга олмасликни талаб қилиб операторга ташланади ва ўзини босиб ололмай, тажовузкорона ҳаракатларини давом эттириб, таҳририят мулки бўлган техника воситасини (штатив) синдириб ташлайди!\nХабарда алоҳида таъкидланадики: «Ачинарлиси, воқеага гувоҳ бўлиб турган ички ишлар ходими ва ҳокимлик вакиллари ҳам бу ҳолатга томошабин сифатида қараб туришди. Зўравон ўринбосар эса мухбирларни прокуратурага топшириб юбориш билан таҳдид қилди». Яна: «...Қайд этиш керакки, бу Абдурасул Ваҳабовнинг «Kun.uz» ижодий гуруҳига биринчи марта тажовуз қилиши эмас. Шу йилнинг январида ҳам айнан ушбу амалдор кўпчилик олдида огоҳлантириб ўтирмай, сайт видеокамераларига ёпишиб, операторларга ташланган эди. Ўшанда бу ҳолатга кўз юмилганди. Бироқ, масъул шахснинг бу сафарги ҳаракати ҳеч қандай ахлоқ меъёрларига тўғри келмайди», дейилади хабарда.\n...«Xabar.uz» жамоаси «Kun.uz»даги ҳамкасблар билан бирдам эканини изҳор қилиши баробарида ваколатли органлардан мазкур ҳолат бўйича жиддий ва холис суриштирув ўтказишни сўрайди.\nВоқеалар ривожидан келиб чиқиб, таҳририят мавзуга қайтади.\nТошкент Kun.uz Олмазор тумани ҳокими ўринбосари


Ислом Аҳмедов: Терма жамоамиз сафида энг яхши ўйинчи ким? Айтаман, фақат кулманг...\n8 октябрь, 2020, 22:47\nТеглар:Ислом Аҳмедов | Ўзбекистон МТЖ\nМутахассис футболчиларимиздаги камчиликларни айтди.\nМиллий терма жамоамизнинг Эронга қарши ўйини борасида турли таассуротлар янграмоқда. Мағлубият ўз номи билан мағлубият. Бугун яна эронликларга ютқаздик. Аммо жамоамизнинг ўйини қандай чиқди? Албатта, бу борада турли фикрлар айтилиши турган гап. Биз эса мамлакатимизда катта тажрибага эга бўлган Ислом Аҳмедовни шу мавзу бўйича суҳбатга тортдик. У Ўзбекистон – Эрон ўртасидаги баҳсга илмий томондан ёндашди ва бир қанча муҳим жиҳатлар ҳақида гапирди.\n“Эрон тўпсиз ҳаракат қилиб, ўйин назоратини ушлаб турди”\n- Ислом ака, миллий терма жамоамизнинг Эронга қарши учрашувини кузатдингиз. Айтинг-чи, ўйиннинг умумий картинаси сизда қандай таассуротлар уйғотди?\n- Нима дейишим мумкин? Жавоб берса бўлади, аммо қийин савол. Вадим Абрамов терма жамоага яхши ўйинчиларни чақирди. Лекин, барибир ҳозирги пайтда ҳимоя чизиғи биз учун катта муаммо. Тўғриси, бизда яхши ҳимоячилар камдан-кам. Ўрта чизиқ ва ҳужумдаги ҳаракатларимиз яхши. Бироқ жамоамизнинг тўпсиз ўйини борасида ҳали мураббийлар штаби кўп ўйланишлари керак бўлади. Эронга эътибор бердингизми, уларни бугун тўпсиз ҳаракатлари яхши чиқди. Бу ҳам бир тактика. Бизга шу нарса етишмаяпти. Албатта, жамоамиз тўп билан яхши ўйнаяпти, аммо тўпни йўқотганда жиддий муаммоларга учраяпти. Мен тўпни қайтариш ҳақида гапирмаяпман. Эрон тўпсиз ўйнаб бизнинг йигитларимизни хато қилишга мажбур қилишди. Яна бир гап: четдан келган футболчиларимиз ўзларини аяб ўйнашяпти. Маҳаллий ўйинчиларимиз билан легионерларимиз қандай ҳаракат қилишганини солиштиринг. Балки бу ўртоқлик учрашуви бўлгани учун ўзларини аяб ўйнашгандир, майли, бу тушунарли. Лекин терма жамоа тўғрисида гап кетаётган бўлса, тўпсиз ҳаракатимизни кучайтиришимиз лозим. Ахир 90 дақиқа давомида ҳар доим тўп билан ўйнай олмайсиз-ку. Ҳамма вақт қарши ҳужумларга дуч келамиз. Ҳимоя чизиғимиз эса мураббийларимиз учун бош оғриқ. Эрон тўпсиз ҳаракат қилиб, ўйин назоратини ушлаб турди. Чунки улар шуни ўрганишган. Агар терма жамоамиз ҳам шу жиҳатни ўрганиб олса, биз билан ўйнаш рақибларимизга жуда қийин бўлади.\n- Ҳар сафар Эронга ютқазамиз. Фикрингизча, улар биз учун ноқулай рақибми?\n- Йўғ-е! Ноқулай рақиб бўлмайди. Фақат биз тайёр бўлишимиз керак. Сиз мендан фикримни сўрадингиз ва мен мутахассис сифатида жавоб беряпман. Мен бежизга тинмасдан тўпсиз ҳаракат ҳақида гапираётганим йўқ. Агар эронликларга ўхшаб биз ҳам шундай усулда ўйнай олсак борми, форслар ҳам биз учун ҳеч нарса эмас. Нафақат Эрон, балки бошқалар ҳам. Бизнинг футболчиларимиз тўп билан яхши муомала қилишади, фақат шуни тўпсиз ҳам ўрганишлари зарур.\n“Мен учун Нестеров биринчи рақамли дарвозабон”\n- Кўпчилик дарвозабон масаласида танқидий фикрлар билдиришяпти. Бу ҳам бизнинг оғриқли нуқтамизми?\n- Хм, бу ҳам муаммо. Лекин бир-иккита вазиятда Суюнов яхши ўйнади. Уни кўп ҳолларда фақат ўз жойида кўрардим. Бугун эса бир марта чизиқдан ташқарига чиқиб яхши ўйнади. Ҳозирча бизда битта Суюнов!\n- Нестеров? Мен учун у барибир биринчи рақамли. Игнатий ҳар қачон дарвозада турса футболчиларда ўзига ишончи янада ортади. Бунинг устига ҳеч қачон дарвозабонларнинг ёшига қаралмайди. Бироқ ноқулай савол бердингиз. Айни пайтда Нестеровга ўхшаган посбон йўқ.\n- Демак, у терма жамоамиз керак-а?\n- Албатта, керак. Аммо мураббийларнинг ишига аралашиш нотўғри. Ўртоқлик ўйинлари келажак учун керак. Карантин қачон тугашини ҳеч ким билмайди. Барибир янги авлодни ҳам кўриб тайёрлаш керак-ку. Мураббийлар штаби шу иш билан шуғулланишяпти. Бизда эса иқтидорлар кўп. Эрон эса кучли рақиб. Тажриба ўрганиш учун Эронга қарши ўйин бошқа ўтказиладиган 10 та учрашувнинг ўрнини тўлдиради. Эрон – бу чиройли ўйин кўрсатмайдиган жамоа. Улар немисларга ўхшаб натижага ўйнайди. Эронни Осиёнинг Германияси деб ҳисоблайман.\n“Футболчиларимиз Эрондан қўрқишмади”\n- Шомуродов ҳақида ҳам сўрамоқчиман. “Женоа”га ўтган ҳужумчимиз хусусида нима дея оласиз?\n- Ўзбекистон фуқароси сифатида хурсандман. Бизнинг йигитимиз шундай даражага етяпти. Умид қиламан, Италия жамоаси бу охиргиси эмас. Ундан ҳам кучли клубга ўтади. Иложи борича футболчиларимиз кўпроқ кучли чемпионатларда ўйнашлари керак. Фақат арабларда эмас. Асосан Европа томонларда ўйнашлари муҳим. Ана шунда терма жамоага қайтиб мен айтган услубларни бемалол бажара оладилар. Ички чемпионатимизнинг савиясини кўтариш ҳам муҳим. Абрамовнинг ўйин фалсафаси яхши. Фақат тўпсиз ҳаракатни кучайтириш лозим. Бироқ шу нарсани амалда қўллаш унга жуда қийин. Чунки терма жамоа клуб эмас. У ерда футболчилар қисқа муддатга йиғилишади. Агар футболчиларимиз кўпроқ четда ўйнашса мен айтаётган нарсага хорижда катта эътибор беришади. Лекин ўзимиздаги мураббийларимиз ҳам тўпсиз ҳаракатнинг маъносини тушунишига вақт керак бўляпти. Чунки мураббийларимиз тўп билан ўйнашга асосий эътиборни қаратишади. Буни ўзгартириш эса осон эмас. Ўзим инструктор сифатида мураббийларни доим ўқитаман. Уларга тўпсиз ҳаракатланишни қанча кўп тушунтирсам ҳам барибир майдонда тўп билан ишлашга қараб кетишяпти. Хорижда эса тўпсиз ҳаракатни ўрганишга мажбур. Агар ўрганмаса ўйнай олишмайди. Бугунги ўйинда фақат битта нарсадан хурсанд бўлдим: футболчиларимиз Эрондан қўрқишмаяпти.\n- Ушбу ўйин учун терма жамоамизга нечи баҳо қўясиз?\n- Баҳо? Йўқ, баҳо берсам нотўғри бўлади. Бу фақат ўртоқлик ўйини. Мураббий ушбу учрашув орқали нимани кўришни хоҳлаганини билиш лозим. Лекин жамоамиз ёмон таассурот қолдирмади. Эрон кучли рақиб ва уларга қарши йигитларимиз қўрқмасдан ўйнашди. Сизга ўйин давомида кўзга ташланган камчиликларимизни айтдим.\n“Ҳимояда Кримец ва Исмоилов жуфтлиги энг кучлиси”\n- Ҳимоя ҳақида гапирдингиз. Россиялик Игорь Голбанга фуқаролик берилди ва терма жамоамизга чақириляпти. Голбан орқали ҳимоядаги муаммони “ёпиш” мумкинми?\n- Бу савол 20 йил олдин берилганида жавоб берардим. Барибир яна тўпсиз ҳаракатга бориб тақаляпти. Ярим ҳимоя ва ҳужумда шу нарса муаммо бўлса, ҳимоя чизиғи ёрдам бера олмайди. Ҳимоянинг иши қачон бошланади? Тўп йўқотилганида. Голбанга бизнинг футболчиларимизни тушуниб олишига ҳамда мослашишига вақт керак бўлади. Аммо у яхши ҳимоячи. Осиё Чемпионлар лигасида “Пахтакор” сафида Егорь Кримец билан Анзур Исмоилов юқори савияда ўйнашди. Ушбу жуфтлик мен учун энг кучлиси. Термамизга ўзига ишонадиган, ақлли ҳимоячилар керак. Бугун ҳимоя марказида ишончли ўйин бўлмади, сездингизми? Бу эса тажрибага бориб тақаляпти. Ислом Қобиловни ҳам, Рустам Ашурматовни ҳам келажаги бор. Лекин биз бугунги ўйин ҳақида гапиряпмиз. Терма жамоа нима дегани? Бугун ким кучли ва тўлиқ тайёр бўлса, ўша ўйнайди. Кўряпсизми, Абрамов ёшларга кўпроқ эътибор беряпти.\n- Терма жамоамиз таркибида кўпроқ кимнинг ўйини ёқди?\n- Айтаман, фақат кулманг, менга Лутфулла Тўраевнинг ўйини ёқди.\n- Жуда ақлли ўйнади. Унинг ҳамма ҳаракати тўғри бўлди. Ҳимоя ва ҳужум ўртасида балансни ушлаб турди. Ҳужумни ривожлантиришда ҳам фаол ўйнади. Жуда фойдали ўйинчи бўлди. Ҳамма ҳайрон қолиши мумкин, аммо мен учун Тўраевнинг ўйини катта сюрприз бўлди. Боз устига у шу ёшида Эрондек рақиб билан ўйнаяпти. Эрон эса Малайзия ёки Вьетнам эмас. Бошқалар ҳам ёмон эмас. Тўраев эса захирага олингач, ўйин ҳам бузилиб кетди. Шунингдек, Аброр Исмоиловнинг ҳаракати ёқди. Бироқ у ёш ва ҳали ўсиши лозим. Бизнинг жамоада эронликларга ўхшаб ўйнаган футболчи Лутфулла Тўраев бўлди. Шошилмади, хотиржам ҳаракат қилади. Очиғи, ҳайрон қолдим. Эсингизда борми, ўз вақтида уни танқид қилгандим. Абрамовнинг қилаётган ишлари тўғри. Ёшларимиз бугун тажриба олишди.\nBitta golga Lutti aybdor buldiki. qarap utirdi. Lutti tugri hotirjam uynadi lekin. u uynagan pazitsaga. mos emas. u himoyachilarga yordam beradigan uyinchi. shunday ekan. uning urniga. manga. Hamrabekov uynasa yahshi. manga qolsa urta. Hamrabekov Ganiev Oston. shula uynasa zur sastav buladi. himoyaga esa. kelajak bilan nazar solsak. Husniddin Aliqulov. bilan Doston Tursunov. yoki Ashurmatov bilan Kremis. qanotlar esa. kuchli.\nБитта 100% ли голда куткарди лекин. Азмунга кевотган коптони четга чикарворди\nЭнг ёмон уйнаган ашурматов болди\nLutti uzidan tupni qochirishga xarakat qiladi nomi bilan luttivoz buni xamma biladi buvim bobom magazinchi g'aybulla


«Солиқ ва божхона хабарлари» газетасининг 2020 йил 29 сентябрь 39-сони - Gazeta.Norma.uz\n«Солиқ ва божхона хабарлари», №39, 2020й. 29 сентябрь\nТил – давлат рамзи, миллат руҳи\n2020 йил 23 сентябрь куни Бирлашган Миллатлар Ташкилоти Бош Ассамблеясининг 75-сессиясида Ўзбекистон Республикаси Президенти Шавкат Мирзиёев биринчи марта ўзбек тилида нутқ сўзлади ва бу ўзбек халқи учун катта ғурурдир. Президентимизнинг ўзбек тилидаги нутқи нафақат мамлакатимизда яшовчи, балки дунёнинг турли бурчакларида истиқомат қилаётган ўзбеклар учун ҳам совға бўлди, десак муболаға бўлмайди.\nТадбиркорга ҚҚСдан ортиқча тўланган 220 млн сўм қайтарилди\nСўнгги йилларда мамлакатимизда солиқ тўловчиларнинг маълум тоифаларига нисбатан солиқ маъмуриятчилигини манзилли тартибда юритиш самарали эканлиги ўз исботини топмоқда.\n«Асосий воситалар» янги таҳрирда баён этилади\nМолия вазирлиги Бухгалтерия ҳисобининг миллий стандарти «Асосий воситалар» лойиҳасини ишлаб чиқди. Ҳужжат ҚҲТБТ порталида 7.10.2020 йилга қадар муҳокама учун жойлаштирилган.\n7-сон БҲМС лойиҳасида 3 та ҳужжат бирлаштирилган\nМолия вазирлиги томонидан 7-сон Бухгалтерия ҳисоби миллий стандарти «Номоддий активлар»нинг янги таҳрирдаги лойиҳаси ишлаб чиқилди.\nАҳолини ижтимоий ҳимоя қилишнинг миллий стратегияси ишлаб чиқилмоқда\n2021–2030 йилларда Аҳолининг ижтимоий ҳимоя қилинишининг миллий стратегия концепцияси лойиҳаси Молия вазирлиги томонидан ишлаб чиқилган ва муҳокама учун эълон қилинган.\nМуддатидан олдин солиқ резиденти бўлиш мумкинми?\nАмалиётда бухгалтерларда чет эллик ходимларнинг даромадларига нисбатан ЖШДС ставкасини қўллаш билан боғлиқ саволлар ва қийинчиликлар юзага келади. Экспертлар, аудиторлар ва солиқ маслаҳатчилари ушбу саволлар юзасидан турли хил фикрга эгалар. buxgalter.uz портали Давлат солиқ қўмитасига мурожаат қилиб, шундай саволларга қўмита мутахассисларидан тушунтиришлар олди. Чет эллик ходимларнинг резидентлик мақомини белгилаш учун кунларни қайси санадан бошлаб ҳисоблаш зарур: Ўзбекистон ҳудудига, масалан, шахсий мақсадни кўзлаб ҳақиқатда келган санаданми ёки Ўзбекистон резиденти бўлган ташкилот (ёки ДМ, ваколатхона) чет эллик ходим билан меҳнат шартномасини (контрактини) тузган санаданми?\nРеализация қилишга қадар ҚҚСни қайтариш\nКорхонанинг фаолият тури – қишлоқ хўжалиги. Компания тикланиш жараёнида бўлганлиги сабабли ҳозирча реализация амалга оширилмаяпти. Харид қилинган товарлар, хизматлар, АВ бўйича салбий ҚҚС мавжуд. ВМнинг 14.08.2020 йилдаги 489-сон қарорига мувофиқ корхона салбий ҚҚСни қайтариш имкониятидан фойдаланишга ҳақлими?\nҲисоб-китобда АВ чиқиб кетишини акс эттириш\nАйланмадан олинадиган солиқни тўловчи корхона асосий воситани реализация қилган. 5-сон БҲМСнинг 53-бандига ва СКнинг ¬298-моддасига мувофиқ асосий воситанинг чиқиб кетишидан молиявий натижани аниқлашда зарар кўрилганлиги маълум бўлган. 2020 йилнинг 9 ойи якунлари бўйича 3-устуннинг 010-сатри ЭҲФ тизимдан автоматик тарзда йиғиладиган бўлса, айланмадан олинадиган солиқни тўловчи сифатида асосий восита реализация қилинганда ¬ЭҲФни қандай тўлдириш мумкин?\nКомитентга товар берилганда ЭҲФ\nРезидент ҳисобланган воситачи топшириқ бўйича комитент-норезидент учун чегарани кесиб ўтмаган товарни харид қилади. 1. Воситачи-резидент томонидан товарни комитент-норезидентга бериш мазкур товар Ўзбекистон Республикаси ҳудудидан ташқарига чиқарилмаганда экспорт ҳисобланадими? 2. Бунда сотувчи ва воситачи томонидан ЭҲФ қандай тақдим этилади?\nКвартира УКга улуш сифатида\nЖисмоний шахс корхонанинг устав фондига хусусий кўчмас турар жойини, айнан квартирасини киритди. Жисмоний шахс томанидан квартира сотиб олинганига 36 ой бўлмаган. Жисмоний шахс томонидан корхонанинг устав фондига квартира кадастр қиймати бўйича ёки ушбу қийматдан юқори нархда берилганда қандай солиқ оқибатлари юза келиши мумкин?\nУФга улуш ҳадя қилинишини расмийлаштириш\nМЧЖ жисмоний шахс ҳисобланадиган учта муассисга эга. Улардан бири ўз улушини бошқа муассисга сотиб (ёки ҳадя қилиб) муассислар таркибидан чиқишга қарор қилди. 1. Улушни сотиш (ёки ҳадя қилиш) қандай расмийлаштирилади? 2. Бу қандай солиқ оқибатларини юзага келтириши мумкин?\nюридик шахслар учун 2020 ЙИЛ ОКТЯБРЬ\n«Ўзбекистон Республикасида идентификация ID-карталарини жорий этиш чора-тадбирлари тўғрисида»\n«Табиий газ назорати ва ҳисобининг автоматлаштирилган тизимини жорий этиш» лойиҳасини амалга оширишга доир қўшимча чора-тадбирлар тўғрисида»\n«Ўзбекистон Республикаси Молия вазирлиги Ғазначилиги ҳузурида Давлат қарзига хизмат кўрсатиш бўйича кафолат жамғармаси фаолиятини ташкил этиш тўғрисида»\n«Якка тартибдаги уй-жойларни қуриш ва қайта қуриш учун ипотека кредити ажратишнинг соддалаштирилган тизимини жорий қилиш тўғрисида»\n«Озиқ-овқат саноати соҳасини бошқариш тизимини янада такомиллаштиришга доир чора-тадбирлар тўғрисида»\nКорхоналар тайёр маҳсулот ёки товарларни реализация қилиш чоғида воситачилар билан воситачилик шартномасини тузиб, уларнинг хизматларидан фойдаланишлари мумкин. ҚҚС ва фойда солиғини тўловчиларда товарларнинг воситачилар орқали сотилиши қандай расмийлаштирилади ва ҳисобга олинади? Cаволга «Norma» компанияси эксперти Олег ЦОЙ жавоб берди.\nШахсий автомобилдан хизмат мақсадларида фойдаланиш харажатлари қандай қопланади\nКорхона ходимлари кўпинча ўз автомобилларидан хизмат мақсадлари учун фойдаланадилар. «Norma» компанияси эксперти Дилором САИДОВА бундай ҳолларда компенсацияни қандай қилиб тўғри тўлаш кераклигини тушунтириб берди.\nБожхона дастлабки қарорни чиқарганда\nТоварларни олиб келаётганда кўпинча импорт қилувчилар ҳар турли муаммоларга дуч келишади. Шундай муаммолардан энг кўп тарқалгани – декларант юкни божхонада декларациялаётганда маълум қилган Ташқи иқтисодий фаолият товар номенклатураси кодидан божхона органининг норози бўлиши. Божхона хизмати вакиллари билан бўладиган учрашувларда бу саволнинг мунтазам кўтарилиши ҳам бежиз эмас. Тўғри-да, божхона органининг ТИФ ТН кодига рози бўлмаслиги ташқи иқтисодий фаолият иштирокчилари учун жиддий харажатларга олиб келиши мумкин – божхона тўловларини қўшимча тўлаш, маъмурий ундирувлар, қўшимча ҳужжатларни сўраб олиш, транспортнинг туриб қолиши, божхона омборида ҳақ эвазига сақлаш, юкни омборга тушириш бўйича терминал харажатлари ва ҳ.к. ЎзР Божхона брокерлари уюшмасининг раиси Арсен Айрапетьянцнинг фикрича, муаммони оптимал тарзда ҳал қилишнинг йўли божхона органларига товарларни таснифлаш бўйича дастлабки қарорни қабул қилиш тўғрисида сўров билан мурожаат қилишдир. Махсус мухбиримиз билан суҳбатда у мазкур тартиб-таомил ва унинг ТИФ иштирокчилари учун фойдалари хусусида гапириб берди.\nЖисмоний шахс томонидан олиб кириш меъёрлари\nРеабилитация бўйича чоралар сифатида 63 ёшлик Ўзбекистон фуқароси – I гуруҳ ногирони Россия ёки Хитойдан нархи 1 530 АҚШ доллари турадиган ногиронларнинг йиғиладиган электрик аравачасини харид қилмоқчи. Солиқлар миқдори ва аравача қийматининг бир қисмини давлат томонидан компенсация қилишдан келиб чиқиб уни Ўзбекистонга етказиб бериш усули (транспорт компанияси ёки жисмоний шахснинг шахсий багажида) танланади. Ногиронлар учун йиғиладиган электрик аравача чегара орқали олиб ўтилганда Ўзбекистон қонунчилигида қандай божхона тўловлари назарда тутилган?\n«Вақтинча»даги авто – ишончнома бўйича\nНомига автомашинани вақтинча олиб кириш расмийлаштирилган Россия фуқароси ўз меҳнат таътилини Ўзбекистондан ташқарида ўтказмоқчи эди. Таътил муддатлари РФ билан ҳаво йўллари очилгандан кейин белгиланади. Автомобиль вақтинча олиб кириш божхона режимида бўлган тақдирда, ундан бизнинг ҚКдаги бошқа ходимга расмийлаштирилган ишончнома бўйича фойдаланиш мумкинми? Кўпинча компаниянинг иши юзасидан республиканинг минтақаларига чиқишга тўғри келиши сабабли бу ишлаб чиқариш зарурати билан боғлиқдир. Бу масала божхона органи билан қандай ҳал этилади?\nТадбиркорга мадад бўлиб…\nБугун тадбиркорлар бизнесни муваффақиятли юритиши учун уларга қулай ишбилармонлик шароитлари яратилмоқда, четдан технологик асбоб-ускуналарни келтириб ишлаб чиқаришни йўлга қўйган, янги иш ўринлари яратганларга божхона тўловларидан имтиёзлар берилмоқда.\nКуз келди – кўзингни оч\nКузнинг салқин кунлари ҳам бошланиб қолди. Об-ҳаво ҳароратининг пасайиб бориши, табиийки, газ ва бошқа турдаги муқобил ёқилғи иситиш мосламаларидан фойдаланишга бўлган эҳтиёжни орттиради. Бундай пайтларда иситиш мосламаларидан нотўғри фойдаланиш кўпинча кўнгилсиз оқибатларга олиб келиши мумкин.


"Арсенал" - "Ливерпуль". Ўйинда қандай натижа қайд этилади? / CHAMPIONAT.asia\n23:08“Пахтакор” Туркиядаги сўнгги назорат учрашувни ғалаба билан якунлади 30 22:58Испания чемпионати. “Атлетико” ўз уйида ғалабани сақлаб қола олмади 5 22:53Германия Бундеслигаси. “Фрайбург” “РБ Лейпциг” устидан иродали ғалабага эришди, “Байер” “Хоффенхайм”га имконият қолдирмади ва бошқа натижалар 3 22:22Англия чемпионати. “МЮ” сафарда, “Арсенал” ўз уйида ғалабага эришди ва бошқа натижалар 19 21:53Жавоҳир Соҳибов ва россиялик футболчи "Навбаҳор"га келди 28 21:38Дунёнинг энг қиммат ярим ҳимоячилари 29 20:59Карикатура: Антонио Конте Диего Костасиз қийналмоқда 13 20:42“Андижон” назорат учрашувида “Цементчи”ни мағлуб этди 7 20:32"Ливерпуль" "Реал" юлдузига 100 миллион евро тўлашга тайёр 23 20:04ПСЖ Гвардиолани ўзига оғдириб олмоқчи 15 20:00"Арсенал" - "Кристал Пэлас". LIVE ҳисоб 44 20:00"Бернли" - "Манчестер Юнайтед". LIVE ҳисоб 31 19:36Омар Моманидан янги карикатура: Қирол қайтди, унга соғлиқ тилаймиз! 22 19:25U-23 Осиё чемпионати. Барча ярим финалчилар маълум 47 19:23АПЛ. "Челси" йирик ҳисобда ғалаба қозонди 56\n"Арсенал" - "Ливерпуль". Ўйинда қандай натижа қайд этилади?\n02 ноя 13:50\nБугун Англия премьер лигасида 10-тур ўйинлари бўлиб ўтади.\nТурнинг марказий ўйини сўзсиз Лондондаги "Эмирейтс" стадионида бўлиб ўтади. Унда ҳозирда мусобақа пешқадами бўлиб турган Арсен Венгер бошчилигидаги "Арсенал" клуби ўз уйида Брендан Роджерс устозлик қилаётган "Ливерпуль" клубини қабул қилади. "Ливерпуль" айни пайтда "канонирлар"дан икки очко ортда қолмоқда.\nСизнингча Тошкент вақти билан соат 22:30да бошланадиган бу ўйинда қандай натижа қайд этилади? "Арсенал" ўз уйида муваффақиятга эришадими ёки "Ливерпуль" сафарда бўлишига қарамай зафар қучадими? Балки дуранг қайд этилар?\nЎз фикрларингизни ёзиб қолдиришингиз мумкин.\nFIFA.UZ да Англия учун 10-тур дедлайни 2 ноябрь куни соат 15:00да тугайди.


Янгийўлда йўқолиб қолган 1,5 яшар боланинг жасади каналдан топилди | Qalampir.uz\nЯнгийўлда йўқолиб қолган 1,5 яшар боланинг жасади каналдан топилди\nЖамият\t12 Август 2020 15:39 25533\nИжтимоий тармоқларда Тошкент вилоятининг Янгийўл туманида 1,5 ёшли уйидан чиқиб кетиб, бедарак йўқолгани ҳақида хабар тарқалганди.\nЙўқолиб қолган боланинг жонсиз жасади каналдан топилди. Бу ҳақда QALAMPIR.UZ`га Бош прокуратура Матбуот хизмати хабар берди.\nҚайд этилишича, Янгийўл тумани ИИБ навбатчилик қисмига жорий йилнинг 9 август куни соат тахминан 20:00 да Янгийўл тумани, Қўштепа МФЙда яшовчи фуқаро М.О. 2018 йил 16 октябрда туғилган набираси У.Р. уйдан номаълум томонга чиқиб кетиб, бедарак йўқолганлиги ҳақида мурожаат қилган.\nМазкур мурожаатга асосан туман прокурори ўринбосари Д.Азимов, туман прокурори катта ёрдамчиси Ж.Рустамов ва туман ИИБ тезкор ходимлари воқеа жойига чиқиб, воқеа жойини кўздан кечириб, ҳолат юзасидан тушунтириш хатлари олинган.\nШунингдек, терговга қадар текширув давомида 2004 йил 2 августда туғилган вояга етмаган О.Х. Янгийўл шаҳар, “Файзобод” МФЙ ҳудудидан оқиб ўтувчи “Жўн ариқ” каналида ёши тахминан 1,5-2 ёш бўлган бола танаси сувда кўринганлиги, сувда сузишни билмаганлиги сабабли, бола мурдасини сувдан олиб чиқа олмаганлигини ўз тушунтириш хатида баён қилган.\nБугун, 12 авгусут куни Янгийўл тумани, Мирзабобоев МФЙ, Оҳунбобоев участкасидан оқиб ўтувчи “Жўн ариқ” каналидан У.Р.нинг мурдаси жонсиз ҳолатда топилди.\n02 Июль 08:30 86217\n02 Июль 17:23 75287\n03 Июль 12:03 64391\n04 Июль 13:26 54404\n02 Июль 12:22 45844


Коронавирусга қарши қозоқ вакцинаси сентябрда синовдан ўтказилади\n18:16 04.08.2020 (Янгиланган 18:18 04.08.2020)\nСентябрда кўнгиллиларда вакцинанинг клиник синовлари бошланиши мумкин, аммо бу босқич аввал Соғлиқни сақлаш вазирлиги томонидан тасдиқланган бўлиши лозим.\nТОШКЕНТ, 4 авг — Sputnik. Коронавирусга қарши вакцинани бешта маҳаллий ишлаб чиқарувчилар ўзларида синаб кўрдилар. Клиник синовларга қадар тажрибалар 20 август куни якунланади, деб хабар берди биологик хавфсизлик масалалари илмий-тадқиқот институтига таянган ҳолда Sputnik Қозоғистон.\nКоронавирусга қарши самарали дори воситаси пайдо бўлмаслиги ҳам мумкин - БССТ раҳбари\nИлмий-тадқиқот институти берган хабарга кўра, ишлаб чиқарувчилар кўнгиллилар сафида вакцинани ўзида 26 июль куни синовдан ўтказган.\n"Бу жонли вирус билан ишда шахсий хавфсизликни таъминлаш учун амалга оширилди. Орадан бир неча сутка ўтгач ўзини ҳис қилиши яхши, температура ва аллергия йўқ. Клиникга қадар синовлар 20 августга қадар якунланади, натижалар эса Қозоғистон соғлиқни сақлаш вазирлигига топширилади", - дейилади хабарда.\nКутилишича, сентябр ойидан вакцинанинг клиник синовлари бошланади. Синовлар Алмати шаҳрида коронавирусга антитаначалари бўлмаган 44 нафар кўнгиллиларда ўтказилади. Бунинг учун аввало соғлиқни сақлаш вазирлиги рухсатномасини олиш керак бўлади.\nКуз фаслининг ўрталарига келиб, олимлар вакцинанинг иккинчи фазасини синовдан ўтказишни режалаштирмоқда. Кўнгиллиларнинг тахминий миқдори - 200 киши. Олимлар прогнозларига кўра, иккинчи фаза жорий йил декабр ойида якунланади.\nРоссияда болалар учун COVID-19 вакцинаси синови Янги йилдан кейин бошланиши мумкин\n"Агар БССТ томонидан номзод вакцина клиник синовлари натижаларини тасдиқланса, Қозоғистон НИИПББ қошидаги иммунобиологик дориларни ишлаб чиқарадиган завод негизида вакцинани ишлаб чиқаришни амалга оширишга тайёр бўлади ", - дея таъкидлади институт.\nДекабр ойида қуриб битказиладиган завод йилига 60 миллион дозага қадар вакцина ишлаб чиқаришга қодирлигини таъкидлаш керак.\nSputnik Қозоғистон хабарига кўра, янги турдаги коронавирус инфекцияси COVID-19га қарши биринчи қозоқ вакцинаси 9 май куни ишлаб чиқарилган, орадан бир неча кун ўтиб у клиник синовларга қадар тестдан ўтказилиши лозим бўлган вакцина сифатида Бутунжаҳон соғлиқни сақлаш вазирлигида рўйхатдан ўтказилган.\nСал вақт ўтиб, COVID-19га қарши иккинчи қозоқ вакцинаси БССТда рўйхатга олингани маълум бўлди.\nCOVID-19 умумжаҳон пандемияси (1348)\nЖириновский ўзининг Украина президенти этиб сайланиш имкониятига баҳо берди\n18:36 19.01.2021 (Янгиланган 18:43 19.01.2021)\nРоссия Либерал-демократик партияси етакчиси Украина сайловларида иштирок этганда, мамлакат президенти бўлган бўлиши мумкинлигини айтди.\nТОШКЕНТ, 19 янв — Sputnik. Россия Либерал-демократик партияси (ЛДПР) етакчиси Владимир Жириновский Украина сайловларида иштирок этганда, мамлакат президенти этиб сайлана олган бўларди деб ҳисоблайди.\nУкраинада “Спутник V” вакцинасини рўйхатдан ўтказиш учун имзо тўплаш бошланди\n“Албатта. Менга ҳам руслар, ҳам украинлар овоз берган бўларди”, - деди сиёсатчи “Россия 1” телеканали эфирида тегишли саволга жавоб бераётиб.\nЖириновский Украина ва унинг иқтисодиёти қандай барбод бўлаётганини кўриш барчанинг жонига текканини таъкидлади.\n“Бутун дунё бизнинг ва бошқаларнинг вакциналари учун навбатда турди. Фақатгина Украинада вакцина йўқ. Кулгили, ёнида Россия, уларга таклиф қилишмоқда – олинг, ҳатто бепул, лекин жавоб йўқ”, - деди у.\nШунингдек, ЛДПР етакчиси Украинада рус тили билан боғлиқ вазиятга баҳо берди. Украина ҳукумати “русларни зўрлаб украинча гапиртиришга уриниб”, ундан фойдаланишни тақиқламоқда.\n“ЭпиВакКорона”нинг самарадорлиги 100 фоиз - Роспотребнадзор\n17:50 19.01.2021 (Янгиланган 18:02 19.01.2021)\nКлиник синовлар натижаларига кўра, COVID-19га қарши "ЭпиВакКорона"нинг иммунологик самарадорлиги юз фоизни ташкил этди – Роспотребнадзор.\nТОШКЕНТ, 19 янв — Sputnik. Клиник синовларнинг I ва II босқичлари натижаларига кўра, COVID-19 га қарши "ЭпиВакКорона"нинг иммунологик самарадорлиги юз фоизни ташкил этди. Бу ҳақда Роспотребнадзор матбуот хизмати хабар қилди.\nМирзиёев коронавирусга қарши вакцинация қилиш йўлларини пухта ўрганиш топшириғини берди\nКоронавирусга қарши антитаначиларнинг борлиги эмлаш тўғри келмаслигини англатмайди: "ЭпиВакКорона" шаклланган иммунитетни мустаҳкамлашга ёрдам беради. 14-21 кун оралиғида 0,5 милилитр дозада препаратни мушак ичига икки марта юборишни назарда тутади: агар киши илгари COVID-19 билан касалланган бўлса, битта компонент билан эмлаш мумкин.\n"Аммо “ЭпиВакКорона вакцинасининг бир марталик киритиш - куч ва давомийлиги жиҳатидан мақбул бўлган иммунитетни бермайди", - дея аниқлик киритилди Роспотребнадзорда. Ушбу масала қўшимча тадқиқотларни ўтказишни талаб қилади.\nНовосибирскдаги "Вектор" марказида пептид антигенлари асосида яратилган "ЭпиВакКорона" вакцинаси октябр ойида рўйхатдан ўтказилди. Синовнинг 3-босқичи давом этмоқда: 40 минг кўнгилли, шу жумладан 60 ёшдан ошган ва сурункали касалликларга чалинган одамлар иштирок этмоқда. 45 мингдан ортиқ доза фуқаролик муомаласига чиқарилди ва оммавий ишлаб чиқариш феврал ойида режалаштирилган.\nкоронавирус пандемияси, вакцина, Россия\nЎзбекистон “Спутник V” вакцинасини тезкор сертификациялаш устида иш олиб бормоқда\nМарказий Осиёда биринчи: Туркманистон "Спутник V" вакцинасини рўйхатдан ўтказди\nҚозоғистон "Спутник V" билан муддатдан олдин эмлашни бошлайди\nПутин “матрешкаси” ёки Россиянинг янги сув ости кемаси ҳақида нималар маълум бўлди\n18:54 19.01.2021 (Янгиланган 18:57 19.01.2021)\nРоссиянинг ядровий энергия ёрдамида ҳаракатланувчи, континентлараро стратегик торпедоси АҚШ мудофаа тизимини чил-парчин қилди. Энди уларни икки океан ҳам "ҳимоя гумбазлари" ҳам ҳимоя қила олмайди.\nРоссияда махсус атом сув ости кемаси қурилиши якунига етмоқда. Қисқа вақт ичида унинг гидравлик синовлари бошланиши керак. Россия ҳарбий-денгиз флотига (ҲДФ) ушбу кема 2027 йилга қадар фойдаланишга топширилиши керак.\n“Ульяновск” (09853 проект) туридаги субмариналарини қуриши Севмаш заводида 2017 йилда бошланган эди. Лекин кейинчалик кема конструкцияси замонавий тизим ва механизмлар билан тўлдирилган. Military Watch Magazine нашрига кўра, ушбу кемалар совет даврида қурилган “Борей” стратегик атом сув ости крейсерларининг кичрайтирилган нусхасидир.\n"Ульяновск" сув ости кемаси "Хабаровск" ва "Белгород"дан фарқли ўлароқ, "Посейдон" - термоядровий торпедолар билан жиҳозлангандир. Яқин келажакда Россия шимолий флот таркибида камида иккита ана шундай торпедолар ташувчи кемалар бўлишини режалаштирган.\n"Посейдон" - кўп мақсадли океан системаси бўлиб, у НАТОнинг Шарқий Европа ҳудудига кенгайиши ва Пентагоннинг зарба бериш потенциалини оширишга қарши жавобдир.\n"Посейдон" - Россиянинг энг махфий лойиҳаларидан бири бўлиб, eшбу тизим ҳақида аниқ маълумот жуда кам тарқалган. У ҳақида бироз олдин чоп этилган эҳтимолий хусусиятлари ҳам мутахассисларга Россиянинг у ядровий ушлаб туриш тизими ҳақида тасаввур бериши мумкин.\nПолигонные испытания комплекса "Посейдон"\n"Ульяновск" — серияли субмарина бўлиб, "Хабаровск" концепциясининг давомчисидир. “Ульяновск” икки корпусли компоновкага эга бўлиши мумкин. Сув ости кемасининг узунлиги 113 метрга етиши, тўлиқ сув сиғими— ўртача 10 минг тоннани ташкил қилиши, сувга шўнғиш хусусияти 500 метргача бўлиши, сув остида ҳаракатланиш тезлиги 30 узелгача бўлиши мумкин. Кема 120 сутка давомида чекланмаган масофага автоном сузишда бўлиши мумкин. Экипаж – 100 киши.\nУльяновск 6та “Посейдон” торпедолари, “Калибр-ПЛ" қанотли ракеталари, "Циркон" гипертовуш ракеталар ва "Пакет-ПЛ" ўз-ўзини ҳимоя қилиш мажмуаси билан жиҳозланган бўлиши мумкин.\nРоссиянинг кўп мақсадли океан тизими душманнинг аваташувчи гуруҳларини, қирғоқдани нишонларни, ҳарбий базаларини ва қирғоқбўйидаги бошқа стратегик объектларини йўқ қилиши мумкин.\n09851 ва 09853 лойиҳаларига мансуб сув ости торпедолари ташувчилари – яширин ва жуда қудратли бўлиши мумкин. Улар жаҳон океанининг исталган қисмида 4 ой давомида сув остида яширин жанговар хизмат олиб бориши мумкин. Ўз навбатида “Посейдон” аппаратлари - янада яширин ва янада автоном, жанговар вазиятда эса – умуман йўқ қилиб бўлмайдиган даражада ҳимояланган.\n© AP Photo / Stephen Morton\n"Россияга сигнал". АҚШ нима учун Норвегия қирғоқларига махфий сув ости кемасини юборди\nРоссиянинг кўп мақсадли океан сув ости жанговар тизими – атом сув ости кемаси ва континентлараро термоядровий торпедолар, қандайдир маънода рус матрешкасини эслатади. Душманлар уни безовта қилмагани маъқул, жиддий сабаб бўлмаса - у ишга тушмайди.\n"Посейдон" – ядровий двигателга эга бўлган сув ости аппаратининг узунлиги 20 метр, диаметри 1,8 м ва оғирлиги 100 тоннани ташкил қилади. У чекланмаган масофадаги нишонга зарба бериши, сув остига 1км чуқурликкача яшириниши, 100 узел (185 км/соат) тезликда ҳаракатланиши мумкин.\nУндан ташқари сув ости аппаратининг ўз сунъий онги бўлади ва ўз ташувчисидан бир неча минг км узоқликда мустақил ҳаракат қилиши мумкин. Қандай тезлик ва чуқурликда ҳаракатланишни аппаратнинг ўзи вазиятга қараб ҳал қилади. Унинг максимал тезлиги ҳар қандай хавфдан қочиб қаолиш имконини беради. Унинг турган жойини гидроакустик воситалар ёрдамида аниқлашнинг иложи йўқ.\n“Посейдон” 10 км масофагача денгиз туби релльефига мувофиқ ҳаракат йўналишини белгилаши, нишонга етиб борганидан сўнг ҳам жанговар боши ишга туширилишини ойлаб кутиши ёки базага қайтиши мумкин. "Посейдон" жанговар қисмининг қуввати — 100 мегатонна тротилни ташкил қилади. Унинг “жанговар бошидаги” кобальт секция – душман ҳудудини максимал даражада радиоактив ифлослантириш учун мўлжалланган.\nПресс-служба ОАО "ПО "Севмаш"\nШарқий қирғоқ Америка флоти учун хавфсиз бошпана бўлмай қолди - АҚШ вице-адмирали\nБундай тафсилотлар Россияга билан “куч нуқтаи назаридан” гаплашишни режалаштирган “ҳамкорлар” учун атайлаб хабар қилинмоқда. Атом субмариналари ва стратегик торпедоларининг ушбу хусусиятлари, душман сувда ва қуруқликда мустаҳкам “ҳимоя гумбази” яратган ҳолда ҳам жавоб зарбаси бериш имконятини сақлаб қолиш учун яратилган.\nРежалаштирилаётган 4та субмариналар – бу жаҳон океанида 24та “Посейдон” дегани. Forbes баҳо беришига кўра ушбу торпедолар ҳар қандай рақибнинг қирғоқ мудофаасини нольга тенглаштириши, авиаташувчи гуруҳларини йўқ қилиши мумкин. Ушбу тизим АҚШнинг ғарбий ёки шарқий қирғоғига мисли кўрилмаган миқдорида зарар етказиши мумкин. Бундай хусусиятга эга бўлган ҲДФ дунёда бошқа йўқ.\nҲДФ стратегиясида рус революцияси\nВашингтон ўзининг ҲДФ ва хорижий ҳарбий базалар тармоғига ишонган ҳолда тажовузкор ташқи сиёсати олиб бормоқда ва бутун дунёни назорат қилишни режалаштирган.\n© Foto : U.S. Navy / Mass Communication Specialist 2nd Class Ridge Leoni\nДунё океанида устуворлик қилиш: АҚШ денгиз флотининг 10 йиллик режаси\nРоссия стратегик кўп мақсадли субмариналари яратишига сабаб, АҚШ ўз сув ости кемаларида 2,5 км масофага зарба бера оладиган “Томогавк” ракеталарини жойлаштириши сабаб бўлган, деб ҳисоблайди экспертлар.\n“Посейдон”лар пайдо бўлиши Американи жиддий уйловга солган. Уларни ҳозир - жанг вақтида ушбу қуроллардан фойдаланиш халқаро ҳуқуқ нормаларини бузмайдими, деган савол қийнамоқда. Бу жавобсиз саволдир.\nРоссия “Посейдон”лари АҚШ олдин эга бўлган, икки океан ҳимоясидан маҳрум қилади. Термоядровий заряд билан жиҳозланган ақлли сув ости дронларининг борлигини ўзи америкаликларни тинчликка мажбурлайди, келишувчанлигини оширади. Бунга жавобан эса Вашингтон, улкан молиявий харажатлар қилиши, “қиёмат куни торпедоларига” қарши мутлақ янги ҳимоя тизими яратиши керак бўлади. Лекин бунга америкаликларнинг технологик қолоқлиги халал беради.\nКелажакда эса, ядровий торпедолар йирик ҳарбий кемаларга, ёки гидрографик ва савдо кемалари кўринишидаги яширин кемаларда ҳам ўрнатилиши мумкин.\n© Commons.wikimedia / Master Sgt. Lance Cheung (U.S. Air Force)\nАҚШ янги ракета яратиш учун сал кам миллиард доллар ажратди\n"Посейдон" тизими бугунг кунда мавжуд бўлган ҳеч қандай қуролланишни чекловчи тизимлар остига тушмайди ва улкан экспорт потенциалига эга. Халқаро қурол бозорида унга келишилган “жанговар бош” ўрнатган ҳолда ҳаридорларга етказиб бериш мумкин.\nҲиндистон ва Хитой ушбу қуролни кўп ўйлаб ўтирмасдан сотиб олган бўларди. Хитой мутахассслари ана шундай технологиялар сув остида катта чуқурликда изланишлар ўтказиш учун идеал восита бўлиши мумкинлигини маълум қилишди. Дарҳақиқат “Посейдон” корпуси уни 14 кмгача денгиз тубига тушириш имконини беради.\nНима бўлгандан ҳам, Россиянинг ядровий энергия ёрдамида ҳаракатланувчи, стратегик континентлараро аппаратининг келажаги порлоқдир. Москва эса - ҳар қандай ноқулай ҳамкорлар билан “инсонпарварлик кучи” нуқтаи назаридан музокаралар олиб боришга тайёр.


Туркия Франция билан харбий ҳамкорликни тўхтатишини билдирди\nTurkey -- Turkey's Prime Minister Tayyip Erdogan speaks during a joint news conference with Ukrainian President, Ankara, 22Dec2011\nТуркия Бош вазири Ражаб Тойип Эрдўғон Франция билан харбий ҳамкорликни тўхтатишини билдирди.\nБундан олдин Франциядаги Туркия элчиси Анқарага маслаҳат учун чақириб олинди.\nРасмий Анқаранинг бундай муносабати Франция парламенти Усмонли империяси даврида арманиларнинг оммавий ўлдирилишини ирқий геноцид дея тан олувчи, буни инкор этганлик учун жазо тайинлашни кўзда тутувчи қонун лойиҳасини маъқуллагани боис юзага чиқди.\nТуркия Бош вазири Эрдўғон назарида Франция президенти сайловда этник арманилари овозини қозониш учун исломофобия картасини ишлатмоқда.\n- Исломофобия ва турклар билан қўрқитиш тадбирини Францияда президентлик сайловида ғалаба қозониш учун қўллаш ҳавотирли ҳолатдир. Бу нафақат Франция балки Умумевропа қадриëтларига ҳам соя солади.¸деди Эрдўғон.\nФранция Ташқи ишлар вазири Ален Жюппе Туркия муносабатини сокин қабул қилди.\n-Туркия ва Франция ўртасида барча соҳаларда муносабатлар мавжуд. Мен Туркия элчисининг Анқарага чақирилганига эътибор қаратдим. Франциянинг Туркиядаги элчиси хозир таътилда. У Парижда деди Франция Ташқи ишлар вазири Ален Жюппе .\nФранция парламенти Усмон империяси даврида арманиларнинг оммавий ўлдирилишини ирқий геноцид дея тан олувчи, буни инкор этганлик учун жазо тайинлашни кўзда тутувчи қонун лойиҳасини маъқуллади.\nАйни қонунда арманилар геноцид қилинганини жамоатчилик олдида инкор этишлик учун бир йилга озодликдан маҳрум этиш ёки 45 минг евро миқдорида жарима кўзда тутилган.\nАрманистоннинг даъвосича, 1915 йилда Усмон империяси давридаги Туркияда бир ярим миллион арман қатл этилган.


1 ноябрдан пойтахтимизда чиқиндиларни олиб чиқиш нархи ўзгаради | NORMA.UZ\n«Махсустранс» ДУК ўз хизматлари учун нархлар ошаётганлигини маълум қилди. Улар 1 ноябрдан бошлаб ўзгаради.\nЯнги тарифларга кўра:\n1. Маиший чиқиндиларни олиб чиқиб кетиш учун жисмоний шахслар (ҳар бир яшовчи)га ойлик тўлов — 3200 сўм қилиб белгиланди.\n2. Қаттиқ маиший чиқиндиларни олиб чиқиб кетиш:\nбюджет ташкилотлари учун (1 куб м.) – 38 390 сўм (ҚҚСсиз);\nхўжалик ҳисобидаги ташкилотлар учун (1 куб м.) – 38 390 сўм (ҚҚСсиз).\n3. Ахлатни олиб чиқиб кетиш:\nбюджет ташкилотлари учун (1 тн) – 14 346,0 сўм (ҚҚСсиз);\nхўжалик ҳисобидаги ташкилотлар учун (1 тн) – 14 346,0 сўм (ҚҚСсиз).\n4. Чиқинди ортиш станцияларидан (Яшнобод, Яккасарой ва Юнусобод туманлари ЧОС) "Оҳангарон" ахлатхонасигача НД-310 автомашиналарида қаттиқ маиший чиқиндиларни (1 тн.) ташиш - 10 678,0 сўмни (ҚҚСсиз) ташкил этади.\nЭслатиб ўтамиз, илгари коммунал хизматларнинг мазкур тури учун нархларнинг оширилиши 2016 йилнинг 1 майида амалга оширилган эди.


Алвидо, Ватан! Қўқон воқеалари | Azon.uz - Ахборот-таҳлилий портал\n4250 22:07 20.09.2021\n(1-қисм, 2-қисм, 3-қисм)\n...Унинг борасида шубҳаларим тўғри экан. Қоғозларни Тўрахон домлага кўрсатдим. Уларга бир назар ташладилар-да, ёнларига солиб, ҳаққимга дуо қилдилар.\nИкки-уч кундан сўнг афғоний ғойиб бўлиб қолди. Тахминимча, ватан ҳимоячилари уни тоққа олиб кетиб саранжомлашган эди. Тўрахон домлага “Шарҳи ақоиди насафийя” китобини ўқиш ниятим борлигини билдирдим. Домла: “Бизга ҳозир “Фиқҳул акбар”, “Қасидаи амалийя”га ўхшаш китобларни ўқитиш даркордур, тоинки авомни Исломнинг бунёдий ақоидларидан огоҳ қилиб, коммунистларнинг моддапарастлик усулларини ҳам рад қилайлик. Ҳозирги кунда юнонларнинг фалсафасидан бирор иш чиқмайди, унга вақтни зое қилмаслик керак”, дедилар.\nМен: “Сиз нимани ихтиёр қилсангиз, фақир шунга розидур”, дедим.\n“Хуфтондан кейин ғарибхонамизга келиб туринг”, дедилар.\nИршодларига мувофиқ хизматларига ҳозир бўла бошладим. Йигирма бир кунлик тарбияларидан сўнг дўппи бозоридаги масжидга имом қилиб тайинладилар. У ерда яҳудийлар ва арманлар яшар, бундан ташқари коммунистларнинг идораси ҳам жойлашган эди. Бомдод намозидан сўнг Қуръони каримдан дарс берар, халққа Исломнинг бунёдий ақидаларидан ҳам баён қила бошладим.\nДарс ва баёнотларнинг фойдали ҳамда таъсирчанлиги коммунистларни ташвишлантириб қўйди. Уларнинг ишорасига биноан маҳаллада шундай сўзлар пайдо бўла бошлади: “Имом домла балоғатга етганми?! Соқол-мўйлаби чиқмабди-ку!”\nТўрахон домланинг ҳузурларига бориб, бўлган воқеани сўйлаб бердим. Домла: “Имоматга бирор кишини ўтказиб, ўзинг дарсни давом эттиравер”, дедилар. Устознинг маслаҳатига кўра иш тутдим, бир неча кун хотиржамликда ўтди. Шу орада маҳалладан ёш болалар ҳам кела бошлади. Натижада кичкинагина мактаб ҳам очилди. Шундан кейин менинг фуқаролик ижозатномам масаласи қўзғалди. (Маълум бўлсинки, социалистлар ҳукуматни ўз қўлларига олганларидан кейин, бир жойдан бошқа жойга бориш учун паспорт системасини жорий қилишган эди.) Коммунистлардан бирининг ўзи ижозатномамни тўғрилаб берди. Коммунистлар Исломни бебурд қилиш учун уламолар билан ҳужжат талашиб баҳслашишар, динни масхара ва мазах қилишиб, Аллоҳ таолонинг вужуди ҳақида телбатескари баҳслар юритишарди.\n“Бек” мадрасасининг раиси Муҳйиддин Махдумнинг ваъз-насиҳатлари ҳам ниҳоятда таъсирчан эканидан, суҳбат давомида одамларнинг қалбларида илиқлик пайдо бўлар эди.\nКоммунистларнинг ноўрин ҳаракатлари уламоларнинг ғафлат кўзини очди. Улар динни етказиш борасида дастурлар тузиб, динни тарғиб этиш ва тарқатиш ишларини бошлаб юборишди. Бу ҳаракатларга коммунистлар яна ҳибсга олиш ва дорга осиш билан жавоб қайтардилар.\nҲақгўй уламолар кечалари ғойиб бўла бошлади. НКВД ходимлари ярим кечаси келиб, керакли одамларни ёпиқ машинага солиб кетишар, уй аҳлларини эса “тўрт-беш кундан кейин келади”, деб тинчлантиришарди. Бир-икки ҳафтадан сўнг унинг сургун қилингани хабари келарди. Сургун бу Сибирнинг заҳарли, совуқ ўлкаларига жўнатиш эди. Шунга қарамасдан, дўппи бозоридаги масжидда таълим-тарбия ишлари тартибли жорий бўлиб турди. Бу орада коммунистлар менга ҳам иғво қилишга қарор қилибдилар. Кечаси бир навжувон йигит келиб, мени бу режаларидан огоҳлантирди.\nБу йигит комсомол аъзоси бўлиб, кўринишидан бешафқат коммунист бўлса-да, лекин мусулмонларнинг аҳволини кўриб, чуқур ғам-андуҳга тушиб қолганди. Мен билан жуда қалин дўст бўлиб қолди, ҳатто ижозатнома олишимга ҳам ёрдам берган эди. Ўша мажлисдан сўнг қочиб кетмаслигим учун мени кузата бошлашди. Кунларнинг бирида, тонгда комсомол дўстимнинг тоғаси келиб, фиқҳий масаладан гап қўзғаб, савол бера бошлади. Исми Мир Айюбхон эди. Соат ўн бирлар чамаси, дўстим эшикни оҳиста тақиллатди. Дарвозани очдим. Тоғаси ўтирганини кўриб, секин ташқарига имлади. Ташқарига чиққанимда: “Коммунистлар бугун қайсидир вақтда сизни ҳибсга олиш учун қарор қилди, тоғам сизни улар келгунча чалғитиб туриш учун жўнатилган. Тезлик билан бу ердан кетинг!” дея маслаҳат берди.\nДўстимни кузатиб ҳужрага кирдим. Айюбхон: “Ким келибди?” деди.\nМен: “Маҳалладаги бадбахт комсомоллардан бири”, деб жавоб бердим.\nСўнг онажоним берган тугунчани олиб, аста Хоштан мадрасаси томон йўлга тушдим. Мадрасадаги устоз Қори Абдулмалик қалин дўстим бўлиб, Андижондан уч фарсах узоқликдаги Пойтуқ шаҳридан эди. Мени бир ҳофизи каломуллоҳ билан таништирди. У Тожикистон тоғларида коммунистларга қарши жанг қилаётган, юрт озодлиги учун қон кечаётганлардан экан. Ўзи ёш болаларга Қуръони каримни ҳифз эттирсада, асл мақсади ёш йигитларни коммунистларга қарши тўғри фикр билан қуроллантириш эди. Унинг ваъзу насиҳатлари жуда таъсирчан, ҳам диний андозада эди. Бу ерда бир ҳафтага яқин қолдим. Қўқонда қўрқинчли воқеалар юз бера бошлади, юзлаб уламолар сургун қилиниб, мингларча мусулмонлар шаҳид қилинди.\nМусулмонларнинг жавоби ҳам қаттиқ бўлди. Ўн мингдан ошиқ ўрис аскари ҳамда коммунистлар ўлдирилди. Ушбу кунларда Қўқонда ўлим жуда ҳам арзон эди. Мусулмонлар ё коммунистларни тугатишга ёки ўзлари қурбон бўлишга қарор қилдилар. Чунки коммунистларнинг сиқуви тобора кучайиб борарди. Мен Самарқандга кетишга қарор қилдим. Йўлга чиқиш олдидан Қори Абдулмалик йигирма килоча гуруч бериб:\n“Самарқанд бозорида сотиб, харажатларингга ишлатасан”, дея тайинлаб, бир танишининг манзилини ҳам берди.\nҚўқон Илм Китоб Махсус АЛВИДО ВАТАН!\n1093 17:50 01.10.2021\n1538 14:45 28.09.2021\n3582 12:30 16.09.2021


АҚШда коронавирусга қарши оммавий эмлаш бошланди - zarnews.uz\nАҚШда коронавирусга қарши оммавий эмлаш бошланди\nАмерика Қўшма штатлар пандемия билан энг кўп зарар кўрган мамлакатда (деярли 17 миллион юқтирган ва 300 мингдан ортиқ ўлим) Pfizer/BioNTech препарати ёрдамида душанба куни оммавий эмлаш бошланди. Биринчи куни вакцина 145 та кўчма амбулатория-поликлиникаларга етказилиб, у ерда эмлаш ишлари бошлаб юборилди.\nПрепаратни етказиб бериш учун мураккаб логистик қоидаларга риоя қилиш талаб қилинади. Улардан бири - вакцинани -70 градус ҳароратда сақлаш. Бу Антарктика қишидан ҳам совуқроқ муҳит зарур дегани.\nИккинчи қоида - эмлаш фақат тўрт марта бир жойдан бошқа жойга кўчирилиши мумкин. Ундан кейин у профилактик хусусиятларини йўқотиши мумкин. Pfizer/BioNTech мутахассислари вакцина самарадорлигини 95 фоиз деб баҳолашмоқда.\nМаълумки, вакцина синовининг сўнгги босқичида олтита ўлим содир бўлган эди. Плацебо гуруҳидан икки киши ва тўртта вакцина укол қилинган иштирокчи вафот этган. Аммо уларда оғир сурункали касалликлар борлиги инобатга олинган.\nСешанба куни яна 425 та амбулатория-поликлиникалар ушбу дорини қабул қилиб олади. Вакциналаш WarpSpeed операцияси деб номланиб, уни АҚШ армияси генерали Густав Перна бошқармоқди.\nАввало, эмлаш шифокорлар ва қариялар уйида яшовчиларга берилади.\nТеглар: АҚШ коронавирус вакцина коронавирусга қарши эмлаш\nБайден баъзи чет элликларнинг АҚШга киришига рухсат берди\nКоронавирусга қарши эмлаш бўйича миш-миш ва ҳақиқатлар\nКоронавирусга қарши эмлаш ҳақида ёлғонларга ишонманг!


Ўзбекистонни 2030 йилгача инновацион ривожлантиришнинг мақсадли кўрсаткичлари ишлаб чиқилади\nЖорий йилнинг 22 сентябрь куни Инновацион ривожланиш вазирлигида «Ўзбекистон Республикасини 2030 йилгача инновацион ривожлантиришнинг мақсадли кўрсаткичларини ишлаб чиқиш ҳамда мамлакатимизни ГИИ кўрсаткичларида позициясини кўтариш» мавзусида семинар-тренинг ўтказилди. Тадбирда вазирликлар, давлат қўмиталари, агентликлар, акциядорлик жамиятлари ҳамда тегишли давлат муассасалар ва ташкилотлари...\nИнтернет ва ижтимоий тармоқларда Ўзбекистонда хизмат кўрсатган артист Саида Раметова вафоти билан боғлиқ ёлғон хабарлар тарқалмоқда.\nВояга етмаганлар ва ёшлар ўртасида ҳуқуқбузарликларнинг олдини олиш бўйича илмий конференция ташкил этилди\nМамлакатимизда сўнги йилларда вояга етмаганлар ва ёшлар ўртасида ҳуқуқбузарликларнинг барвақт олдини олиш бўйича самарали тизим йўлга қўйилмоқда. Ўзбекистон Республикаси Президенти Шавкат Мирзиёев Бирлашган Миллатлар Ташкилоти Бош Ассамблеясининг 75-сессиясидаги умумсиёсий мунозараларида ҳам ёшлар мавзусига алоҳида тўхталиши масаланинг долзарблигидан далолат беради.\n+211! Ўзбекистонда коронавирус юқтирганлар сони кескин ошди\n2020 йил 25 сентябрь соат 17:00 ҳолатига кўра, Ўзбекистонда коронавирус инфекцияси қайд этилганлар сони 54 392 (+211) нафарни ташкил этмоқда.\nДавлат статистика қўмитаси маълумотларига кўра, 2020 йилнинг I ярим йиллигида Ўзбекистонда ялпи ички маҳсулот (ЯИМ) ҳажми жорий нархларда 255,3 трлн. сўмни ташкил этган бўлиб, ўтган йилнинг шу даври билан таққослаганда 0,2 % га ўсди\nЎзбекистон Италиядан 1,3 млн долларга мебель маҳсулотларини импорт қилган\nЖорий йилнинг 8 ойида Ўзбекистон хорижий давлатлардан қиймати 57,2 млн. АҚШ долларига тенг бўлган мебель маҳсулотларини импорт қилган. Бу кўрсаткич ўтган йилнинг мос даври билан солиштирилганда 12,9 млн. АҚШ долларига кўп\n“Ўзбекистон Республикасида коронавирус инфекцияси тарқалишининг олдини олиш тадбирларига ажратилаётган маблағларнинг самарадорлигини таъминлашга оид қўшимча чора-тадбирлар тўғрисида” Ҳукумат қарори қабул қилинди.\nПрезидентимиз дунё тараққиётига дахлдор ташаббусларни илгари сурди\nПрезидентимизнинг бу галги маърузасида ҳам бир қатор глобал аҳамиятга эга бўлган таклифлар илгари сурилди. Хусусан, Пандемиялар даврида давлатларнинг ихтиёрий мажбуриятлари тўғрисидаги халқаро кодексни ишлаб чиқиш, Барқарор тараққиёт мақсадларига эришиш ва инсон ҳуқуқларини таъминлашда парламентлар ролини ошириш тўғрисидаги Бирлашган Миллатлар Ташкилоти...\nБугун Фарғона вилоят фаоллари йиғилиши бўлиб ўтди.\nЙирик савдо мажмуалари ва кўп тармоқли супермаркетларда контрафактсиз ҳудудлар яратилади\nХалқ манфаати учун навбатдаги ташаббус. Энди Ўзбекистон бўйлаб контрафактсиз ҳудудлар яратилади.\nФарғона вилояти ҳокими Шуҳрат Ғаниев бошқа ишга ўтиши кутилмоқда\nShowing 101-118 of 18,733 items.


Экзамен на гражданство РФ для мигрантов\nРОССИЯДА ФУКОРАЛИК ОЛИШ УЧУН КЕРАК БУЛГАН СЕРТИФИКАТ НАМУНАСИ\nАгарда Сиз Россияга ишга келган булсангиз ёки Россия Федерацияси фукоралигини олмокчи булсангиз, унда миграцион хизмати муассасиларига, фукораликни олиш учун керак булган хужжатларни тайёрлаш учун мурожоат килинг.\nАммо уларни олиш учун хам сертификат булиши керак, ушбу сертификат Россия Федерацияси фукоралигини олмокчи булган шахсларга берилади.\nБундай сертификат олиш учун, биринчи навбатда хар тамонлама (тулик) имтихон топширилади. Ундан кейин фукоралик тугрисида гаплашса булади. Имтихон юз туксон дакика давом этади. Имтихон беш булакдан иборатдир, хар бир булакка жавоб бериш учун айримча вакт берилади ва яна тестлар билан танишиш учун кушимча 10 дакика вакт берилади.\nАгарда имтихонни кисмларга булиб чиксак, энг куп вакт рус тилини топширишга берилади. Масалан аудированияга йигирма беш минут берилади. Унта саволга жавоб бериш керак. Олтмиш олти ва куп фоиз тупланса, имтихон топширилди хисобланади. Грамматикага кирк беш дакика берилади. Унда йигирма беш савол бор.\nУнда хам олтмиш олти ва куп фоиз тупланса, имтихон топширилди хисобланади.\nКейин укиш навбати келади. Унга хам кирк беш дакика берилади. Унда унта савол берилади. Унда хам олтмиш олти ва куп фоиз тупланса, имтихон топширилди хисобланади. Кейин рус тилида гаплашиш кобилияти текширилади. Ушбу кисмга ярим соат берилади. Саволлар унта. Унда хам олтмиш олти ва куп фоиз тупланса, имтихон топширилди хисобланади. Охирги навбатда хат (ёзиш). Унга кирк беш дакика берилади. Факт битта вазифа берилади. Унда хам олтмиш олти ва куп фоиз тупланса, имтихон топширилди хисобланади.\nРоссия тарихи ва конунлчиигига хам анча вакт берилади. Аммо, рус тилидан имтихон топшириш кунидан бошка кунда топширилади. Чунки имтихон топширувчига бир кунда икки имтихон огирлик килади.


Қуръон нозил бўлган ой\nСиз шу ердасиз: Бош саҳифа 2018 йил 4-сон Қуръон нозил бўлган ой\n“Рамазон ойи одамлар учун ҳидоят (манбаи) ва тўғри йўл ҳамда ажрим этувчи ҳужжатлардан иборат Қуръон нозил қилинган ойдир...” (Бақара, 185).\n“Рамазон ойи...” Тарихчиларнинг гувоҳлик беришича, биринчи бўлиб ҳазрат Нуҳ (а.с.) кемадан тушган пайтларида рўза тутганлар. Аммо Имом Қуртубий бу фикрга унчалик қўшилмайди, у муфассир Мужоҳиднинг: “Аллоҳ таоло рўзани ҳар бир умматга фарз қилган”, деган сўзларини келтириб, Нуҳ пайғамбар (а.с.)дан олдин ҳам умматлар яшаб ўтганига эътибор қаратади.\nРамазон арабча “рамаз” деган сўздан олинган бўлиб, қуёш ҳароратининг жуда исиб, қайнаб кетишини англатади. “Рамзо” эса қуёш оламни тандирдек ловуллатиб қиздиришини билдиради.\nРамазон дейилишига сабаб, бу ойда гуноҳлар куйдирилади, ёндириб йўқ қилиб юборилади. Уни ёндириб, кул қиладиган нарса солиҳ амаллардир. Айтишларича, араблар ой номларини эски тилларидан ўзгартирганларида ўша ойлар тўғри келган вақтга мослаб ном беришган. Рўза ойини эса, ўша пайтда йилнинг энг иссиқ кунларига тўғри келгани учун, жазирама маъносида “рамазон” деб аташган.\nРамазон ойи ва унда рўза тутишнинг фазилати борасида кўп-лаб ҳадислар ворид бўлган. Биз уларни тақвим саҳифаларида кундалик ҳадислар сифатида бериб борганимиз учун бу ўринда такрорлаб ўтирмадик ва фақат биргина ҳадисни келтириш билан кифояландик. Абдураҳмон ибн Авфдан ривоят қилинади: «Расулуллоҳ (а.с.): “Аллоҳ таоло сизларга Рамазон рўзасини фарз қилди. Мен эса сизга бу ойнинг (таровеҳ) намозини суннат қилдим. Ҳар ким бу ойни (рўзаси фарз, таровеҳини суннат) эканига ишониб, ажрини умид қилиб рўза тутса ва (таровеҳ) намозини ўқиса, онасидан туғилган кунидаги каби гуноҳлардан пок бўлади”, дедилар» (Насаий).\nАллоҳ толо бу оятларда Қуръони каримнинг сифатларидан баъзиларини алоҳида таъкидлайди: “...одамлар учун ҳидоят (манбаи) ва тўғри йўл...” Яъни, Аллоҳ Қуръони каримни бандаларни ҳидоятга элтувчи қилиб юборган. Зеро, Қуръон инсонлар учун тўғри, ҳақ йўлни кўрсатувчи маёқдир. Бундан Қуръони каримни муҳкам, муташобиҳ, носих-мансух – барча оятлари мақсад қилинган. Оят матнидаги “баййинот” эса ҳалол, ҳаром, насиҳатлар ва ҳукмлардир. Қуръон инсонларга шулар орқали тўғри йўлни кўрсатади.\n“...Ҳамда ажрим этувчи ҳужжатлардан иборат...” Ояти каримадаги “ажрим этувчи” деб таржима қилинган “фурқон” сўзи ҳақиқат билан сохталик, яхшилик билан ёмонлик, савоб билан гуноҳ ўртасидаги фарқни белгилаб, ажрим этувчи деганидир. Шунинг учун ҳам Қуръони каримнинг номларидан бири Фурқондир.\n“...Қуръон нозил қилинган ойдир...” Ушбу ояти карима Қуръони каримнинг Рамазон ойида нозил бўлганига очиқ-ойдин далилдир. Бундан ташқари, ушбу оятлар ҳам мазкур маънони тасдиқлайди: “Ҳо, Мим. Аниқ Китоб (Қуръон) билан қасамёд этурманки, албатта, Биз уни муборак кечада (яъни, Қадр кечасида) нозил қилдик. Дарҳақиқат, Биз огоҳлантирувчидирмиз” (Духон, 1–3); «Албатта, Биз уни (Қуръонни “Лавҳул маҳфуз”дан биринчи осмонга) Қадр кечасида нозил қилдик...»\nҚуръон – “қараъа” (ўқимоқ маъносидаги) сўзининг исми масдари бўлиб, “ўқиладиган нарса” деган маънони билдиради. Ақоид илми уламолари Қуръонга бундай таъриф берганлар: Қуръон – Аллоҳнинг каломи. У мусҳафларда битилган, қалбларда ёдланган, тилларда ўқилган, Муҳаммад (а.с.)га нозил қилинган. Қуръон билан қилган талаффузимиз, уни ёзган битигимиз, уни қилган қироатимиз махлуқ (яратилган)дир, лекин Қуръон махлуқ эмасдир (Имоми Аъзам, “Ал-Фиқҳул акбар”).\nЮқоридаги ояти карималар, айни пайтда, Қадр кечасининг бошқа ойда эмас, айнан Рамазон ойида эканига далил. Восила ибн Асқо Пайғамбаримиз (с.а.в.)нинг бундай деганларини ривоят қилган: “Иброҳим (а.с.)нинг саҳифалари Рамазон ойининг биринчи кечасида, Таврот олтинчи кечада, Инжил ўнинчи кечада, Қуръони карим эса йигирма тўртинчи кечада нозил бўлган” (Ҳайсамий).\nИмом Қуртубий ушбу ривоят Қадр кечаси Рамазоннинг йигирма тўртинчи кечасидалигига далил эканини айтади (“Ал-Жомеъ лиаҳкомил Қуръон”).\nҚуръони каримнинг Лавҳул маҳфуздан дунё осмонидаги Байтул Иззага Қадр кечасида, яхлит ҳолида нозил бўлгани ҳақида ихтилоф йўқ. Сўнгра Жаброил (а.с.) Пайғамбаримиз (а.с.)га буйруқ, қайтариқ ёки бошқа турли сабаблар билан пайдар-пай, оят-оят ҳолида олиб тушган. Бу ҳол йигирма уч йил давом этган.\nРасулуллоҳ (с.а.в.) тушган оятларни ваҳий котибларига ёздириб қўярдилар, саҳобалар ҳам ёдлаб боришарди. Шунингдек, қайси оят қайси сурадан жой олишини ҳам шахсан Пайғамбаримиз (а.с.) кўрсатиб берардилар. Чунки Қуръон яхлит ҳолида нозил бўлмаганидек, ҳозирги мусҳафлардаги тартиб бўйича ҳам тушмаган. Баъзан, вазият тақозосига кўра, бир сура тамом бўлмасидан туриб, бошқа суранинг оятлари нозил бўларди. Зеро, биринчи тушган оятлар мусҳафдаги биринчи сурадан эмас, балки 96–Иқраъ сурасидан жой олган.\n2017 йил 23 июнда эълон қилинган 1021 марта кўрилган


"Тешиктош ота" зиёратгоҳи\nВилоятимизнинг муқаддас қадамжолари\n"Тешиктош ота" зиёратгоҳи Жалақудуқ туманидаги Тешиктош қишлоғининг жанубидаги баланд адирликлар ҳудудида жойлашган. Тошу шағалдан иборат бўлган тепаликлар ёнбағридаги қушлар уясини эслатувчи турли тешиклар, чуқурликлар бу жойни "Тешик тош" деб аталишига сабаб бўлган.\nБир неча минг йил муқаддам илгари пайдо бўлган ғор ўзининг мўъжизакор кўриниши, сиру синоатларга эга эканлиги сабаб одамларни ўзига чорлаб келмоқда. Тешиктошдан унча узоқ бўлмаган Ойим қишлоғида кўҳна Шаҳристон ўрни бўлган Далварзинтепа археологик ёдгорлиги бу жойни тўрт минг йиллик тарихга эга энг қадимги гўшалардан эканлигига гувоҳлик беради.\nРивоят қилишларича, Ҳазрати Али душманлари томонидан қатл қилингандан сўнг, унинг васиятига кўра, жасади тобутга солиниб, туяга ортилган. Туя узоқ манзилларни босиб ўтиб, қадимий Қорадарё соҳили - Тешиктош адирларига келиб чўкади. Тепаликдаги қабристонни "Туямозор" ва ғордаги тош бўлакларидан бирини "туя" деб номланиши ана шундан келиб чиққан. Асл исми номаълум бир авлиё зот муқаддас ғорни ўзига макон қилиб олади. Тешиктош ота ҳақидаги ривоятлар ва унинг турли кароматлари таҳлил қилинганда, ул зот ўрта асрларда диёримизда сўфийлик тариқати камол топган даврда яшаб ўтганлиги тахмин қилиш мумкин.\nАдирликлар орасидан тушган даранинг шарқ томонида "Тешиктош ота" мозори, ғарбида "Туямозор" қабристони жойлашган. Fор ичидан водий томонга катта "айвонли дарча" очилгандек бўлиб кўринади. Ушбу "айвонли дарча"дан нигоҳ ташлаган инсоннинг кўзи жаннатмакон водийнинг қорли тоғлар пойидаги беқиёс гўзал табиатига тушади.\nҚачонлардир содир бўлган кучли ер силкинишлари ёки бошқа табиий ҳодисалар натижасида ўпирилиб тушган катта-катта тош ва шағалли қоришма бўлаклари қия ёнбағирликка келиб, зиёратгоҳнинг йўл бўйидаги сўлим дам олиш ҳудуди чеккаларига жойлашган.\nТепалик пойида пастдаги зиёратгоҳнинг сўлим дам олиш маскани четида ҳазрати Али авлодларига мансуб, авлиёлардан бири Қорахўжа Эшон қабри бор. Асли қўқонлик бўлган бу зот Аллоҳнинг иродаси билан шу масканга келиб, инсонларни иймон-эътиқодга, дину диёнатга чақирган, азиз авлиёлар анъанасини давом эттирган.\nЗиёратгоҳ 2006 йили диққатга сазовор жой - маданий мерос объекти сифатида давлат муҳофазасига олинган бўлиб, бу ерга ташриф буюрувчилар сони йилдан-йилга ортиб бормоқда.\nБадиий ижодкорлар уюшмаси вилоят бўлими раҳбари.


ҚИНҒИР ИШ КЕЛТИРАР ТАШВИШ - Ўзбекистон овози газетаси\nМамлакатимизда меҳнат қиламан, деган одамга иш топилади, тадбиркорлик фаолияти билан шуғулланмоқчи бўлганлар учун барча ҳуқуқий асослар яратилган, катта имтиёзлар берилган. Бу имкониятлардан фойдаланиб, катта-кичик корхоналар очиб, оиласини бекам-кўст таъминлаётган, янги иш ўринлари очиб, жамиятга фойдаси тегаётганлар кўплаб топилади.\nБироқ қинғир йўл билан дарҳол бойиб кетишни мақсад қилиб, жиноятга қўл ураётганлар ҳам йўқ эмас. Жиноят эса жазосиз қолмайди.\nМуқаддам содир этган фирибгарлик жинояти учун тайинланган жазо чорасидан тегишли хулоса чиқармаган наманганлик Баҳодир Қодиров «DELFIN SHALOLASI» МЧЖ директори Шерзод Қодиров билан навбатдаги жиноятни содир этиш учун тил бириктиради. МЧЖ номидан «Lok Kolor Sintez» номли Ўзбекистон-Нидерландия-Британия қўшма корхонаси билан бўёқ маҳсулотлари сотиб олиш бўйича шартнома тузади.\nМазкур шартнома асосида МЧЖ 2010 йил январь-февраль ойлари мобайнида қўшма корхона томонидан етказиб берилган 390.756.918 сўмлик бўёқ маҳсулотларини қабул қилиб олади. Аммо ушбу маҳсулотлар шартномада кўрсатилган мақсадларга ишлатилмасдан, вақтинча иш билан банд бўлмаган Баҳромжон Ғафуров, Раҳимжон Абдураҳмонов, Муҳаммад Аҳмедов каби шахслар воситасида Наманган, Тошкент ва Қашқадарё вилоятлари ҳудудларида нақд пулга сотилган ва савдодан тушган пул маблағлари банк ҳисоб рақамига кирим қилинмаган.\nБундан ташқари, уюшган гуруҳ раҳбари Баҳодир Қодиров ва Шерзод Қодировлар ўзлаштирилган бўёқ маҳсулотларининг бир қисмини «Нексия» ҳамда «Ласетти» русумли автомашиналарга алмаштириб, жиноий фаолият натижасида топилган даромадларини легаллаштиришган.\nМазкур ҳолат юзасидан Ўзбекистон Республикаси ИИВ Тергов Бош бошқармаси томонидан жиноят иши қўзғатилиб, олиб борилган тергов ҳаракатлари натижасида юқорида номлари кўрсатилган уюшган гуруҳ аъзоларининг қилмишлари фош этилди. Жиноят ишлари бўйича Наманган шаҳар суди томонидан айбдорларга нисбатан турли муддатларга озодликдан маҳрум қилиш жазоси тайинланди.\nҲаёт ҳақиқати шундан иборатки, тўғри, ҳалол меҳнатнинг охири роҳат бўлади, қинғир ишнинг қийиғи қирқ йилда ҳам чиқади ва тегишли жазосини олади.\nТергов департаменти катта терговчиси.


PressReader - ICTNEWS: 2018-04-18 - 2018 йилда ахборот хавфсизлиги соҳасида кутилаёган асосий хавфлар\n2018 йилда ахборот хавфсизлиги соҳасида кутилаёган асосий хавфлар\nICTNEWS - 2018-04-18 - Хавфсизлик Таҳдид - АЛИШЕР ДАВЛАТОВ\nКибержиноятчилар киберҳужумларга қарши бўлган замонавий технологияларни айланиб ўтиш умидида доимий равишда ўз иш усуллари ва қўллайдиган воситаларини такомиллаштириб боради. Мақоламизда бутун дунё бўйлаб фойдаланувчилар ва корхоналар дуч келиши мумкин бўлган олтита асосий киберхавфни кўриб чиқамиз.\nКўпчиликка маълумки, 2017 йил дунё аҳлига энг кучли шов-шувга сабаб бўлган таъмагир-шифрловчиларнинг киберҳужумларини тақдим этди. Шунингдек, йирик корпорациялар ва миллионлаб фойдаланувчиларга зарар етказган, шахсий маълумотларнинг ўғирланиши билан боғлиқ бўлган кўп ҳодисалар содир бўлди. Эндиликда эса бизни 2018 йилда нималар кутиши ҳақида мулоҳаза юритамиз.\nМАЪЛУМОТЛАРГА ЖИДДИЙ ҲУЖУМЛАР УЮШТИРИШ\nЎтган йили Equifax кредит ҳодисалари бюроси мижозларининг катта ҳажмдаги маҳфий маълумотларининг йўқотилиши билан ҳам эсда қолди. Ушбу киберҳужумнинг натижасида деярли АҚШ аҳолисининг яримига тегишли бўлган ижтимоий суғурта рақамлари, туғилган саналари ва бошқа маълумотлар қонунбузарлар қўлига ўтди.\nУшбу ҳодиса, маҳфий маълумотларни ошкора қилиш борасида хакерларнинг фикрлаш даражаси анча чуқур эканлиги тўғрисидаги илк огоҳлантириш бўлди. Хавфсизлик масалалари бўйича АҚШ даги экспертларнинг фикрича 2018 йилда кибержиноятчиларнинг нигоҳи катта ҳажмдаги маҳфий маълумотларни сақлай-\nдиган бошқа йирик компанияларга қаратилади. Уларнинг аниқлик киритишича, қонунбузарлар учун энг қизиқарли бўлган маълумотлар, бу фойдаланувчиларнинг интернетда ишлаш жараёнидаги одатларига тегишли.\nЮқорида айтиб ўтилганидек, 2017 йилда таъмагир-дастурлардан фойдаланган ҳолда йирик киберҳужумлар кузатилган. Ҳужумга Буюк Британиянинг соғлиқни сақлаш хизмати, Сан-францисконинг енгил рельсли транспорт тармоғи ҳамда Fedex каби йирик компаниялар дучор бўлди. Таъмагир ўзи билан мўлжалга олинган компьютердаги файлларни шифрлайдиган ва шифрни очиш калити учун катта миқдордаги маблағ талаб қилувчи зараркунанда дастурнинг нисбатан оддий шаклини акс этади.\nАксарият ҳолатларда ҳуруж қурбонлари маълумотларнинг заҳира нусҳаларига эга бўлмаганлиги сабабли тўлов фоизлари анча юқори бўлади. Ушбу омиллар таъмагир-дастурларни, эваз пул сифатида, ҳаракатланишини кузатиш мураккаб бўлган криптовалюта кўринишида талаб қиладиган кибержиноятчиларнинг зараркунанда дастурлари орасида энг оммабоп бўлишига сабаб бўлди. Таъмагир дастурларнинг баъзилари (масалан, Wannacry) юз минглаб компьютерларни ишдан чиқаришни уддалади. 2018 йилда таъмагирларнинг асосий мўлжали, маълумотларни булутда сақлаш бўйича хизмат кўрсатувчи компаниялар бўлишига эҳтимол катта, чунки кўпинча булутда корхоналарга тегишли маҳфий маълумотлар терабайтлаб жойлаштирилади.\nШунингдек, кўпчилик булут сақлаш жойлари ўз мижозларига электрон почта ва фотографиялар учун кутубхоналар каби хизматларни таклиф қилади. Булут технологиялари билан шуғулланувчи Google, Amazon ва IBM каби энг йирик компаниялар ахборот хавфсизлиги соҳасидаги энг яхши мутахассисларни ёллашган, шунинг учун энди уларни бузиш унчалик осон бўлмайди. Бироқ кичикроқ компанияларда заифликларнинг эҳтимоли бўлиши сабабли улар ҳужумга дучор бўлиши мумкин.\nЗАРАРЛИ СУНЪИЙ ИНТЕЛЛЕКТ\nЖорий йилда сунъий интеллект иштирокида қуролланиш пойгаси пайдо бўлиши кутилмоқда. Хавфсизлик соҳасидаги экспертлар киберҳужумларни олдини олиш ва зарарли фаолликни аниқлаш учун


Иштихон тумани ҳокимининг биринчи ўринбосари Шерзод Ибрагимовнинг маҳаллаларда тадбиркорлик фаолиятини ривожлантириш ва келгусидаги режалар ҳақида туман аҳолисига мурожаати | Ishtixon.uz\nИштихон тумани ҳокимининг биринчи ўринбосари Шерзод Ибрагимовнинг маҳаллаларда тадбиркорлик фаолиятини ривожлантириш ва келгусидаги режалар ҳақида туман аҳолисига мурожаати\nОпубликовано ср, 11/05/2022 - 20:21\nАссалому алайкўм, Ҳурматли иштихонликлар!\nМамлакатимиз иқтисодиётини янада ривожлантириш, ҳалқ фарованлиги даражасини юқори поғоналарга кўтариш, кичик ва оилавий бизнес, хусусий тадбиркорликни оммалаштириш ва тараққий топтириш, айниқса, бу йил ўзгача касб этмоқда.\nҲар бир ҳудудда имкониятлардан фойдалниб, тадбиркорликни ривожлантириш орқали аҳоли бандлигини таъминлаш ва даромадларини оширишга устуворлик берилмоқда. Бу борада Иштихон туманида бир қанча ишлар амалга оширилмоқда.\nИштихон туманининг аҳоли сони 244,4 минг нафарни ташкил килиб, ишсизлар сони 11,7 минг нафарни, ишсизлик даражаси 9,2 фоизни ташкил қилади.\nБугунги кунгача туманда давлат руйхатдан ўтказилган жами тадбиркорлик субъектлари сони 6 583 та, шундан,\n- 2537 та юридик корхоналар\n- 4046 та якка тартибдаги тадбиркор (ЯТТ) мавжуд\nЎтган 4 ойда 280 та юридик 2904 та (ЯТТ) давлат рўйхатидан ўтказилиб фаолиятини бошлади.\nЙил якунигача яна 408 та юридик ва 607 та Якка тартибдаги жами 1015 та тадбиркорлик субъектларини ташкил этишни режамиз бор.\nУларни кўчма савдо шаҳобчалари, аукцион савдолари орқали ажратилаётган ер майдонлари ва имтиёзли кредитлар ҳисобига амалга оширамиз.\nТуманда жорий йилнинг биринчи ярим йиллигида умумий қиймати 45 млрд.29 та лойиҳаларни амалга ошириш ҳисобига 116 та янги иш ўринларини яратилди.Лойихаларни шакиллантириш ва амалга оширишда хизмат курсатиш сохалари ривожланмаган махаллаларга эътибор каратаяпмиз.мисол учун\n- Одил маҳалласида “Муқимтош" МЧЖ корхонаси томонидан умумий қиймати 10.0 млрд. сўмлик маиший хизмат курсатиш маркази ва истирохат боғиташкил этиш орқали 25 та янги иш ўринлари яратилди.\nТуманда 2022 йил якунига кадар умумий қиймати 666.7 млрд. сўмлик, 95та лойиҳаларни амалга ошириш ҳисобига 1456 та янги иш ўринларини яратиш белгиланган.\n2022 йилнинг январ-апрел ойлари давомида хизматлар соҳасида барча турдаги йуналишлар буйича 4321 та доимий иш урни ва узини-узи бандлиги таъминланди\nМаҳаллаларда 21 турдаги зарурий хизмат шаҳобчаларини ташкил этиш бўйича 137 та лойиҳаларни ишга тушуриш орқали 151 та иш ўринлари яратилди.\nХизмат курсатиш сохасида 2022 йил давомида умумий лойиҳа қиймати 206,7млрд. сўмлик, 418та лойиҳаларни ишга тушуриш орқали 12 050та янги доимий ва мавсумий иш ўринлари яратилади.\n- 280 та кичик бизнес субъектлари, 2904 та ЯТТ ташкил этилди.\nТуманда давлат руйхатдан ўтиб, фаолият юритаётган жами тадбиркорлик субъектлари сони 6 583 тани ташкил этади.\nЙил якунига кадар яна 408 такичик бизнес субъектлари ва 607 та ЯТТ ташкил этилиш режамиз бор.\nШунингдек, йил якунига кадар - 5621 нафар фуқаролар ўзини-ўзи банд қилиниб, - 5 350 нафар норасмий ишчилар фаолияти легаллаштирилади.\n41 та маҳаллаларда 8 та йўналишларда 10 тадан 50 тагача хонадонларни қамраб олган лидер тадбиркорлар аниқланиб, 3 100 та ҳонадонлар боғланган. Йил якунигача тўлиқ 62 та маҳаллаларда тўлиқ лидер тадбиркорларга 6 100 та ҳонадонлар боғланади.\nМисол учун: - “Халқобод”МФЙда ҳоким ёрдамчиси Фозилов Инатилло томонидан лидер тадбиркор томонидан аҳоли хонадонларигахонаки жўжалар етказиб берилди. Натижада 65 та хонадондаги78нафаришсиз фуқаролар бандлиги таъминланди.\nҒалладан қисқарган майдонданлардан 392 гектари 2 613 та лотга бўлиниб, савдога чиқарилиб, ғолиблари аниқланди. Шундан, жами ғолиб бўлганлар таркибида 3 та дафтарлардан 1 793 нафар (71 %) яъни "темир дафтар"дан 406 нафар (15,5 %), "аёллар дафтар"идан 277 нафар (10,6 %) ва "ёшлар дафтар"идан 1 минг 110 нафар (42,4%);\nМисол учун: “Бўронхужа” маҳалла ҳоким ёрдамчиси тавсияси асосида 11,8 гектар ер майдони 79 та лот ғолиблари аниқланган бўлиб, ижтимоий дафтарлардаги 74 нафар (94 % улуш) фуқароларга ер ажратиб берилди.\nУшбу ерларга бир маҳалла бир маҳсулот тамойили асосида 11,8 гектар картошка майдондан 295 тонна картошка ҳосил олиш режалаштирилган.\nТуманда 347 та бўш турган ер участкалари аниқланганиб тегишли ташкилотлар хулосалари асосида аукцион савдолари чиқариш бошлаб юборилди.\n86 та бўш бино ва иншоотлар аниқланган бўлиб, шундан 5 та бўш бино ва иншоотлар аукцион савдолари чиқарилиб қолганлари негизила инвестиция лойиҳалари амалга оширилмоқда.\nБу йўналиш бўйича йил якунига қадар, 86 та бўш бино ва иншоотларда лойиҳаларни амалга ошириш натижасида 196 та янги иш ўринлари яратилади.\n15 та махаллада 119та кучма савдо нуқталари аниқланиб “К-савдо” тизими оркал аукцион савдоларига чиқарилди.\nБундан ташкари дафтарларда мавжуд маблаглардан ахоли бандлигини таъминлаш борасида амалий ишлар амалга оширилди.\nИштихон туманида бугунги кунга кадар “Темир дафтар”да турган 568 та оилаларгатадбиркорлик вамеҳнатга лаёқатли аъзоларини бандлигини таъминлаш мақсадида 1 млрд. 190 млн. сўмлик асбоб ускуналар ажратилди;\nТуманда 2022 йилнинг ўтган даврида “Ёшлар дафтари”да турган 212 нафар ёшларга тадбиркорлик ва ўзини-ўзи бандлигини таъминлаш мақсадида 363,1 млн. сўмлик асбоб ускуналар ажратилди;\nТуманда тадбиркорликни ривожлантириш орқали аҳоли бандлигини таъминлаш ҳамда аҳоли даромадларини ошириш борасидаги ишларни янги босқичга олиб чиқиш олдимизда турган муҳим вазифалардан бўлиб қолади ва бу борада барча куч ва имкониятлардан фойдаланамиз.


Қашқадарёлик оила: Президент уйимизда меҳмон бўлгани бир умр ёдимизда қолади » Новости Узбекистана сегодня: nuz.uz\nНовости Узбекистана → Оила → Қашқадарёлик оила: Президент уйимизда меҳмон бўлгани бир умр ёдимизда қолади\n01-03-2017 09:47 0 678 Рейтинг1 Чоп этиш\nҚашқадарёлик оила: Президент уйимизда меҳмон бўлгани бир умр ёдимизда қолади\nПрезидент Шавкат Мирзиёев ижтимоий-иқтисодий ислоҳотларнинг бориши, бунёдкорлик ва ободонлаштириш ишлари билан яқиндан танишиш, халқ билан мулоқот қилиш мақсадида Қашқадарё вилоятига ташрифи давомида Қашқадарё вилояти қўғирчоқ театри овоз режиссёри Алишер Аҳмедовнинг уйида меҳмон бўлди, деб ёзади ЎзА.\n«Бу оила аъзоларимиз учун бир умр унутилмас воқеага айланди. Ўғлим Беҳрузбек Президентимизга атаб шеър ёзди», — деди уй соҳиби.\n«Президентимизнинг 2016 йил 21 октябрдаги ‘2017—2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида’ги қарорига мувофиқ Қарши туманидаги ‘Нукробод’ қишлоқ фуқаролар йиғинининг Яккаёғоч массивида янгиланган намунавий лойиҳалар асосида қурилаётган арзон уй-жойлардан бири бизга ҳам насиб этди», — деди Алишер Аҳмедов.\n«Ҳар тонг деразаларни кенг очаман-да, атрофга разм соламан. Четлари гулзор замонавий асфальт йўллар, ёрқин рангдаги намунавий уйлар, янгидан барпо этилган таълим масканлари, ижтимоий-маданий объэктлар маҳалламиз кўркига кўрк қўшиб турганидан хурсанд бўламан. Хоналарга кириб, бирма-бир кўз ташлайман. Замонавий таъмирланган ётоқхона, мебеллар билан жиҳозланган шинам меҳмонхона, ўйинчоқларга тўла болаларим хонаси, файзли ошхона… Бундай қулайликларга эга уй, айниқса, турмуш ўртоғимнинг эзгу орзуси эди. Энди бундай шароитлар унинг рўзғор юмушларини енгиллатиб, фарзандларимиз тарбиясига кўпроқ вақт ажратишига имкон беради», — дея ўз ҳислари билан бўлишди Аҳмедов.\n«Ҳаётимиздаги барча ўзгаришлар, саодатли дамлар учун Президентимиздан беҳад миннатдормиз. Ана шундай бағрикенг инсон халқимизга бош эканига, ҳар бир инсон олий қадрият сифатида эъзозланадиган, тинч, озод ва обод юртда яшаётганимизга ҳар қанча шукрона айтсак шунча кам», — дея миннатдорлик сўзларини изҳор этди у.


ФЛУСТОП АКТИВ. Қўллаш бўйича йўриқнома | Новости фармацевтики и медицины на портале Apteka.uz (Узбекистан)\nЎРВ симптомларини бартараф қилиш учун восита.\nПарацетамоличга қабул қилинганида яхши ва тез сўрилади. Плазмадаги чўққи концентрациясига 30-90 минут ўтгач эришилади. Организмнинг деярлик барча тўқималарига киради, йўлдошга орқали осон ўтади ва кўкрак сути билан чиқарилади. Жигарда метаболизмга учрайди, метаболитлари фармакологик фаол эмас, аммо тўпланганида жигарни некрозга олиб келиши мумкин. Асосан метаболитлари кўринишида буйраклар орқали чиқарилади. Яримчиқарилиш даври 1,5 соатдан 3 соатгача ўзгаради. Жигар фаолияти бузилганида препаратнинг организмдан чиқарилиши секинлашади, бу метаболитларини организмда тўпланишига ёрдам беради.\nКўрсатилган дозалардан оширманг. Дозани ошириб юборилиш ҳолларида, ҳатто ўзингизни яхши ҳис қилсангиз ҳам тез тиббий ёрдам керак, чунки жигарни кечиккан жиддий шикастланиши хавфи мавжуд. Парацетамолбилан заҳарланишда махсус антидот-ацетилцистеин.


БОЛАЛАРИ БИЛАН ШИЙПОНДА ЯШАБ КЕЛГАН ОНА УЙЛИ БЎЛДИ - Ўзбекистон овози газетаси\nБОЛАЛАРИ БИЛАН ШИЙПОНДА ЯШАБ КЕЛГАН ОНА УЙЛИ БЎЛДИ\nМирзачўл туманида аҳолини ижтимоий ҳимоя қилиш бўйича олиб борилаётган ишлар ҳақида\n— Бугун юртимизнинг қай гўшасига борманг, кенг қамровли ўзгаришларга, янгиланишларга дуч келасиз. Энг муҳими, бу бунёдкорликлар ҳамюртларимиз руҳиятини кўтариб, кўнглини яшнатмоқда. Олий Мажлис қонунчилик палатаси депутатлари жойларга чиқиб, ўрганишлар давомида бунга амин бўлмоқда. Хусусан, Мирзачўл тумани маркази Гагарин шаҳри «Обод қишлоқ», «Илғор ҳудуд» лойиҳалари доирасида янгича қиёфа касб этди, аҳолининг турмуш тарзида катта ўзгаришлар бўлди. Бироқ ҳудудда ечимини кутаётган муаммолар ҳам йўқ эмас.\nМасалан, ҳудудларда олиб борилаётган очиқ мулоқотларнинг бирида Кимё Жамолова уч нафар вояга етмаган фарзанди борлиги, бошпанага муҳтожлигини маълум қилди. Мутасаддилар билан опанинг оилавий шароити ўрганилди. Маълум бўлишича, Кимё Жалолова фермер хўжаликлари уюшмаси ҳудудидаги дала шийпонларидан бирида яшаб келаётган экан. Шунингдек, мазкур оила бугунги кунда “Темир дафтар”га киритилиб, моддий кўмак олмоқда. Кимё Жалоловага туман ҳокимининг ташаббуси билан янги қад ростлаётган уйлардан бири бериладиган бўлди.\nТўғриси, унинг сўзи, қувонч ёшларини таърифлаш қийин. Лекин унинг хурсандчилигини кўриб, бир инсонга озгина ёрдамимиз текканидан енгил тортдик.\n“Мирзадала” маҳалла фуқаролар йиғинида ҳам уй-жойга муҳтож хотин-қизларнинг ижтимоий аҳволи ўрганиб чиқилди. Шароити йўқ, бир хонали уйда икки нафар фарзанди билан истиқомат қилиб келаётган Гулчеҳра Сандиновага ҳам янги уй-жойлардан ажратилди.\n“Боғдон” маҳалласи ҳудудида қад ростлаган бино ҳам юқоридаги каби уйсиз сарсон бўлаётган кишиларга бир йил муддатга яшаш учун бепул бериладиган бўлди. Шу вақт давомида уларнинг бандлиги, фарзандларининг таълим-тарбияси назоратга олинади. Тегишли тартибдаги имтиёз асосида уларни уй-жой билан таъминлаш чоралари кўрилади.\nАйтиш керакки, аниқ мақсад, манзилли дастурлар одамларнинг ҳаётдан рози бўлиб яшашига хизмат қилмоқда. Ойтожи Болиева ҳаётда турли оғир синовлардан ўтган аёл. Ўтган йили тўшакка михланиб, махсус аравачага муҳтож бўлиб қолганди. Уйма-уй юриш тартиби жорий этилгани натижасида мутасаддилар ёрдами билан Ойтожи онага махсус аравача келтириб берилган.\nСтатистик маълумотларга қараганда, бугунги кунда Мирзачўл туманида 11 минг 54 та хонадонда 51 минг нафардан зиёд аҳоли истиқомат қилади. Аҳолининг 7 минг 565 нафари ёши 30 дан юқори бўлган аёллар, 11 минг 750 нафари эса 18-30 ёшли йигит-қизлардан иборат. Сўровномалар, юзма-юз мулоқотлар давомида уларнинг мурожаатлари ва муаммолари ўрганилиб, “аёллар дафтари” ва “ёшлар дафтари” бўйича тузилган штабда электрон базага киритилаяпти.\nШу вақтгача 165 нафар хотин-қиз тикувчилик йўналишида бепул ўқув курсларида ўқитилиб, сертификатларга эга бўлди. Меҳнат ярмаркалари орқали ишга жойлаштирилди.\nБундан ташқари, газ, электр таъминоти, сув, йўлларни таъмирлаш, коммунал соҳа, бандлик соҳалари бўйича бўлаётган мурожаатларнинг ҳам ҳал этиш чоралари кўрилмоқда. Биз, парламент аъзолари маҳаллама-маҳалла юриб, ижтимоий-иқтисодий масалалар бўйича парламент назоратини амалга оширмоқдамиз. Сусткашликларга йўл қўяётган маҳаллий мутасаддилар билан суҳбатлашиб, масъулиятини ошириш бўйича ҳам иш олиб борилмоқда.\nЖойлардаги муаммоларни ҳал этиш, одамларни рози қилиш учун барчамиз бирлашиб ҳаракат қилмоғимиз лозим. Шундагина кўзланган натижага эришамиз, сайловчилар олдида юзимиз ёруғ бўлади.\nОлий Мажлис Қонунчилик палатаси депутати, ЎзХДП фракцияси ҳамда Меҳнат ва ижтимоий масалалар қўмитаси аъзоси


«Батаклан»даги отишма тасвирланган видео интернетга жойлаштирилди\n16:03 / 15.11.2015\nИнтернетда 13 ноябрь куни тунда террорчилар томонидан Франция пойтахти Париж шаҳридаги «Батаклан» тунги клубига террорчилар ҳужуми акс этган видеотасвир жойлаштирилди. Айни шу кечада клубда Калифорниянинг Eagles of Death Metal гуруҳи концерт бераётган эди. Видеоёзув қўшиқлардан бири отишма овози сабабли тўхтаб қолинган лаҳзада тасвирга олинган. Шундан сўнг мусиқачилар саҳнани тарк этишни бошлаган.\nThe Guardian нашри хабарига кўра, отишма натижасида гуруҳ менежерларидан бири — Британия фуқароси ҳисобланган Ник Александер (Nick Alexander) вафот этган. У 36 ёшда бўлиб, ўз фаолияти давомида Sum 41, Panic! at the Disco ва The Black Keys гуруҳлари билан бирга фаолият кўрсатган.\nПариждаги ҳодисалардан сўнг Eagles of Death Metal Европа бўйлаб сафарига якун ясади. Мусиқачилар Бельгия, Швейцария, Германияда концерт бериб, гастроль сафарини 10 декабрда Португалияда якунига етказишлари керак эди.


Ўзбекистонлик аёлнинг вояга етмаган ўғлини Россиядан бадарға қилишмоқчи\n08 декабр 2019, Тошкент вақти: 20:45\n17 яшар Муҳсинжон Наимов ватинча сақлаш марказида 5 ойдан буён ушлаб турилибди.\nЎзбекистонни тарк этиб, Россиянинг Қозон шаҳрида яшаётган Маърифат Худойназарова вояга етмаган ўғли 5 ойдан буён вақтинча сақлаш марказида ушлаб турилганидан Озодликка шикоят қилди.\nОна ўғлининг Тошкентга бериб юборилишидан хавфсирамоқда.\nХудойназарованинг иддаосича, унинг оиласини Навоий вилоят махсус хизматлари диний айбловлар билан таъқиб қилмоқда, ўзи ҳам, эри ҳам Ўзбекистонда ички қидирувда.\nТатаристон пойтахти Қозон шаҳридан Озодликка мурожаат қилган 40 ёшли навоийлик Маърифат Худойназарова бир неча йилдан буён Россияда қочқинлик сўровчилар мақомида яшаб келаётганини айтди.\nИкки йил олдин эри Россиядан депортация қилинган. Ўзи эса, 4 боласи билан Қозонда қолган.\nХудойназарованинг айтишича, жорий йилнинг апрелида унинг 17 яшар катта ўғли Муҳсинжон “миграция қонунчилигини бузганлиги” важи билан Эш-Ўрам мавзесидаги Хорижликларни вақтинча сақлаш марказига жўнатилган:\n- Биз 4 ой бўлаяпти ўғлимни чиқармаяпти, соғлиги яхши эмас. Исми Наимов Муҳсинжон, ҳали 18 ёшга кирмаган вояга етмаган болани ушлаб ўтиришибди, деди аёл.\nХудойназарованинг иддао қилишича, уларнинг оиласи Ўзбекистонда намоз ўқигани учун тақиб қилинган, таъқиблардан безор бўлганидан эри Россияга ишлашга кетган, унинг ортидан оила ҳам Россияга келган.\nҚочқин аёл Ўзбекистонда уни ва эрини “ваҳҳобийлик” ёки “ҳизбчиликда” айблашаётганини билдирди.\n17 яшар Муҳсинжон Наимов изоляторда 5 ойдан буён\nХудойназарованинг айтишича, у Қозон полициясининг Миграция бўлимига 4 яшар, 13 яшар ва 16 яшар қизлари ҳамда 17 яшар ўғли номидан қочқинлик мақоми сўраб ариза топширган.\nМаърифат Худойназаровани махфий хизматлар уларнинг Навоийда қолган яқинларига босим ўтказа бошлаганидан кейин Озодлик орқали расман мурожаат қилишга қарор қилгани маълум қилди.\n- Ҳарбий формадаги 3-4 киши бориб, акамга “Синглингиз Туркияга кетган. Бизлар исботлаб берамиз!” деб айтишган. Қандай исботлаб беради, Туркияда бўлмасак?! Акамга “Келинг бизни кўринг – биз Россиядамиз”, деб айтганман. Акам уларга ишониб йиғлаб гапирди “Энди кўриша олмаймизми?”, деб. Бизнинг айбимиз – намоз ўқишимизда! Бизларни “Ҳизб-ут Таҳрир”га, “ваҳобийларга”, “террористларга қўшилган” деган гап етказишаяпти. Биз сиёсатга умуман аралашмаганмиз. Мурожаатим шуки, бизни ҳеч бўлмаса мана шу ерда, туҳмат қилмасдан, тинч қўйишсин. Бировни туҳмат қилиб қамаш осонмикан?! – деди Маърифат.\nМаърифат Худойназарованинг иддаолари юзасидан Ўзбекистон махсус хизматларидан изоҳ олиш имконсиз.\nМаърифат Худойназарова билан тўлиқ суҳбат\nМаълум бўлишича, 17 яшар Наимов Муҳсинжон вақтинча сақлаш марказига Қозон шаҳар Приволжский туман суди қарори билан “миграция қонунчилигини бузгани” учун жойлаштирилган.\nТатаристон Олий Суди Муҳсинжоннинг суд қарори устидан қилган шикоятини қондирмади.\n“1999 йилнинг 24 августида туғилган Ўзбекистон ватандоши Наимов Муҳсинжон Россия Федерацияси Жиноят Кодексининг 18.8 моддаси 1.1 қисми асосида маъмурий жавобгарликка, яъни 2000 рубллик жаримага тортилгани ва Россия Федерацияси ҳудудидан бадарға қилиниши юзасидан берган шикояти қондирилмасин, унга нисбатан қўлланилган жазо ўзгаришсиз қолсин”, дейилади Татаристон Олий суди қарорида.\nМуҳсинжон Наимов ишини олиб бораётган адвокат Гули Баллафендиева Худойназарова ва унинг фарзандлари ҳолати борасида Олий Суд ва Бош прокуратурадан тортиб маҳаллий Болалар Омбудсманигача маълумот етказганини билдирди.\nОзодликнинг “Вояга етмаган болани 5 ойдан буён изоляторда сақлаш қанчалик қонунийдир?” саволига ҳимоячи бундай жавоб берди:\n- Россия Маъмурий Кодексига мувофиқ улар болани ушлаб туришлари мумкин экан – мен атайлаб кўриб чиқдим, шундай модда бор экан. Август охирларида Олий судда бошқа шикоятимиз кўриб чиқилишини кутяпмиз. Муҳсинжон ҳозир мақом олиш жараёнида ва шу боис уни ҳеч ким чиқариб юборишга ҳаққи йўқ. Фақат қочқинлик мақомини олиши даргумон бўлиб турибди. Биз бу ишга жалб қилиш мумкин бўлган барча идораларни тортдик, маълумот етказдик. Улар 16 ёшли болаларни ҳам ушлаб туришганига гувоҳ бўлдим, деди адвокат Гули Баллафендиева.\nАдвокат Гули Баллафендиева билан суҳбат\nҲуқуқ ҳимоячиси Маърифат Худойназарова ва унинг фарзандларига Россия қочқинлик мақомини беришдан бош тортса, улар иши юзасидан Страсбургдаги Инсон ҳуқуқлари бўйича Европа судига ариза ҳозирланишини маълум қилди.


ТЕРИ САЛОМАТЛИГИ ТЕСТИ|| Лактофильтрум\nСАВОЛЛАРГА ЖАВОБ БЕРИНГ ВА ОВҚАТЛАНИШ РЕЖИМИНИНГ ТЕРИ ҲОЛАТИГА ТАЪСИРИНИ БИЛИБ ОЛИНГ\nИчакларингиздаги барча «SOS» элементлари юзингизда аён! Маслаҳатларимиздан фойдаланиб, ЛАКТОФИЛЬТРУМ®дан “21 КУН” детокс-дастурини ўтанг. Кундалик маслаҳатларимиз организмингизни тозалаш, токсинлардан халос бўлиш ва тери ҳолатини яхшилаш имконини беради.\nМАҲСУЛОТ ҲАҚИДА БИЛИБ ОЛИНГ\nКЕЙИНГИ ТЕСТДАН ЎТИШ\nУмуман олганда, овқатланиш режимингизни “қаттиқ” тўртга баҳолаш мумкин, аммо баъзан режимни бузиб қўясиз. Шу боис, саломатлигингизда баъзи муаммолар бор. Ташқи кўринишингиз ҳам рисоладагидек эмас. Кўпроқ сув ичинг, камроқ консервант ва ёғли таомлар истеъмол қилинг. Организмдаги токсинларни чиқариш ва тери ҳолатини яхшилашга ЛАКТОФИЛЬТРУМ® дан «21 КУН» детокс-дастури ёрдам беради. Ҳаракат қилинг, акс ҳолда организмингиз аризадан таҳдидга ўтиши мумкин.\nСизга гап йўқ! Шу зайлда давом этинг. Баҳор келиши билан организмингизга қўшимча куч ва қувват зарурлигини сезсангиз, ичаклар микрофлорасини нормаллаштириш ва йиғилиб қолган токсинларни чиқариш учун маслаҳатларимиз ва ЛАКТОФИЛЬТРУМ®дан «21 КУН» детокс-дастуридан фойдаланинг.\nСАВОЛ ОДАТИЙ НОНУШТАНГИЗ - БУ 1-САВОЛ\nМЕН НОНУШТА ҚИЛМАЙМАН, БАЪЗАН 1 ФИНЖОН АЧЧИҚ ҚАҲВА ИЧИШИМ МУМКИН ВАҚТИМ БЎЛСА, БУТЕРБРОД ЁКИ ОМЛЕТ ТАЙЁРЛАЙМАН МЮСЛИ ЁКИ СУЛИ ЁРМАСИ, ЯНГИ СИҚИЛГАН ШАРБАТ\nКУН ДАВОМИДА НЕЧА СТАКАН СУВ ИЧАСИЗ? 2-САВОЛ\n2-3 СТАКАН, ШАРБАТ ЁКИ ШИРИН ИЧИМЛИКЛАРНИ АФЗАЛ КЎРАМАН ЧАНҚАГАНИМДА ИЧАМАН. БАЪЗАН КУНИГА БИР НЕЧА СТАКАН, БАЪЗАН – ИККИ ЛИТРГАЧА ДОИМ СУВ ИДИШИМ ЁНИМДА, КУНИГА 1,5-2 ЛИТР СУВ ИЧАМАН\nФАСТФУДЛАРДАН ОВҚАТЛАНИБ ТУРАСИЗМИ? 3-САВОЛ\nТЕЗ-ТЕЗ. ЧУНКИ ТЕЗ ВА ҚУЛАЙ ОЙИГА БИР МАРТА. ДЎСТЛАРИМ БИЛАН БИРГА ФАСТФУДЛАРДА УМУМАН ОВҚАТЛАНМАЙМАН\nЁҒЛИ, ҚОВУРИЛГАН, ШИРИН ЁКИ АЛКОГОЛДАН КЕЙИН ЮЗИНГИЗДА ТОШМАЛАР ТОШГАНИНИ ТЕЗ-ТЕЗ КУЗАТАСИЗМИ? 4-САВОЛ\nТЕЗ-ТЕЗ. АЙТИЛГАН ТАОМ ВА ИЧИМЛИКЛАРДАН КЎПРОҚ ТАНАВВУЛ ҚИЛСАМ ҲАР ГАЛ КУЗАТАМАН ОНДА-СОНДА. БАЪЗАН ҲАДДАН ЗИЁД КЎП ИЧИМЛИК ВА ТАОМЛИ ЎТИРИШДАН КЕЙИН ҲЕЧ ҚАЧОН КУЗАТМАГАНМАН\nОВҚАТ БИЛАН БОҒЛИҚ АЛЛЕРГИК РЕАКЦИЯЛАР (ҚИЧИШИШ, ҚИЗАРИШ, ТОШМАЛАР) БЎЛАДИМИ? 5-САВОЛ\nҲА, БАЪЗИ ОВҚАТ ВА ЕГУЛИКЛАРДАН КЕЙИН, АЙНИҚСА КЎПРОҚ ЕБ ҚЎЙСАМ, ТЕРИМДА МУАММО КУЗАТИЛАДИ КАМДАН-КАМ БЎЛАДИ, ҚАЙСИДИР МАҲСУЛОТ ЁКИ ЕГУЛИККА БОҒЛИҚЛИГИНИ АЙТА ОЛМАЙМАН МЕНДА АЛЛЕРГИЯ ЙЎҚ\nОДАТДА ЭРТАЛАБ ЎЗИНГИЗНИ ҚАНДАЙ СЕЗАСИЗ? 6-САВОЛ\nҲОРҒИН ВА ТОЛИҚҚАН ЎРТАЧА: БАЪЗАН ҲОРҒИН ВА КЎНГИЛ АЙНИШ БИЛАН УЙҒОНАМАН ЭРТАЛАБДАН КУЧ ВА ҚУВВАТГА ТЎЛИҚМАН\nҚОРНИНГИЗДА ОҒРИҚ, ОВҚАТДАН КЕЙИН ОҒИРЛИК, ИЧ КЕЛИШИДА МУАММОЛАР ВА ОШҚОЗОН-ИЧАК ТИЗИМИ ФАОЛИЯТИНИНГ БУЗИЛИШИ СИЗНИ БЕЗОВТА ҚИЛАДИМИ? 7-САВОЛ\nТЕЗ-ТЕЗ БАЪЗАН, НОБОПРОҚ ТАОМ ЁКИ ЕГУЛИК ЕБ ҚЎЙГАНИМДА БЕЗОВТА ҚИЛМАЙДИ\nЭРТАЛАБГИ КЎРИНШИНГИЗДАН КЎНГЛИНГИЗ ТЎЛАДИМИ? 8-САВОЛ\nБАЪЗИДА ЎЗИМГА ЎЗИМ АРИ ТАЛАБ ТАШЛАГАНДЕК КЎРИНАМАН КЎЗЛАРИМ ОСТИДАГИ КЎКИМТИР ДОҒЛАР ВА ТЕРИДАГИ ҚИЗАРИШЛАР БЎЛМАГАНИДА, ЗЎР БЎЛАРДИ ҲА, ЭРТАЛАБЛАРИ МЕН ГЎЗАЛМАН\nТОНАЛ КРЕМ, УПАДАН ТЕЗ-ТЕЗ ФОДЙЛАНАСИЗМИ? 9-САВОЛ\nПАРДО-АНДОЗСИЗ, АЙНИҚСА ТОНАЛ КРЕМСИЗ ҲЕЧ ҚАЕРГА ЧИҚМАЙМАН БАЪЗАН ҚИЗАРИҚ ЁКИ ТОШМАНИ БЕРКИТИШДА КЕРАК БЎЛАДИ МЕН УМУМАН ТОНАЛ КРЕМДАН ФОЙДАЛАНМАЙМАН


19:39 / 30.11.2020\nҚайд этилишича, вакцинани оммавий ишлаб чиқариш учун мураккаб технологик ечимлар зарур, унинг икки унсурли таркибдан иборатлиги шуни талаб қилади.\nРоссиянинг коронавирусга қарши “Спутник V” вакцинасининг энг катта камчилиги уни ишлаб чиқаришнинг технологик мураккаблиги ҳисобланади. Бу ҳақда Сеченов университети трансляцион тиббиёт ва биология институти директори Вадим Тарасов маълум қилди.\nТарасовнинг сўзларига кўра, “Спутник V” самарали ва хавфсиз вакцина ҳисобланади. Аммо унинг бир камчилиги бор: вакцинани оммавий ишлаб чиқариш учун мураккаб технологик ечимлар зарур, унинг икки унсурли таркибдан иборатлиги шуни талаб қилади.\nУнинг қўшимча қилишича, вакцинани оммавий ишлаб чиқаришни кенгайтириш қийин иш, айниқса, қисқа муддат ичида.\nАввалроқ Франциянинг Challenges нашри Россия президенти Владимир Путин Франция президенти Эмманюэл Макрон билан телефон орқали қилган мулоқоти чоғида ундан “Спутник V” вакцинасини ишлаб чиқаришда ёрдам сўраганини ёзганди.\nВенгрия Евроиттифоқда биринчи бўлиб “Спутник V” вакцинасидан фойдаланишга рухсат берди\nБаҳодир Юсупалиев: «Спутник V»нинг 3-клиник синов босқичлари натижалари маълумотлари ўрганилмоқда\nТуркманистонда "Спутник V" вакцинаси рўйхатдан ўтказилди\nАргентина ҳукумати «Спутник V» вакцинасини қабул қилганларда кузатилган ножўя таъсирлар ҳақида маълумот берди


"Сўғдиёна" мураббийи: Бақоев бетоблиги учун бугунги ўйинда қатнаша олмади\n18 октябрь, 2020, 18:56\nМеҳмонлар мураббий натижадан қониқди.\n“Андижон” ва “Сўғдиёна” иштирокидаги ўйиндан сўнг меҳмонлар мураббийи Шуҳрат Файзиев ўз фикрларини билдирди.\n- Бугунги учрашув иккала жамоа учун қийин ўтиши олдиндан маълум эди. “Андижон” охирги учта беллашувда муносиб ўйин кўрсатиб, беш очко олганди. Бизнинг жамоамизда эса, муаммолар бор эди. Асосий таркибимизда Митрович, Жўрабеков каби футболчиларимиз бизга ёрдам бера олмади. Кимдир жароҳатланган, кимдадир сариқ карточкалар тўрттга етган. Қолаверса, бош мураббийимиз ҳам бетоб бўлиб қолгани сабабли бугунги учрашувда қатнаша олмади. Шунга қарамай, йигитларга охиригача курашгани учун раҳмат айтаман. Ҳужумлар уюштирдик ва якунда гол урдик. “Андижон”га ҳам ўйин учун раҳмат. Улар ҳам ғалаба учун охиригача курашди ва кейинги ўйинларда омад тилайман. Лекин бугунги майдонда комбинацияларга хос ўйин кўрсатиб бўлмасди. Бундай майдонда асосан ҳаводан тўп узатилиш орқали ўйнаш мумкин.\n- “Андижон” жамоасининг ўйинига қандай баҳо берасиз?\n- Бахтиёр Ҳамидуллаев бош мураббий бўлиб келганидан кейин жамоа ўйини ижобий томонга ўзгарди. Мураббийнинг роли билиниб турибди. “Навбаҳор”, “Металлург” ва “Бухоро”га қарши беллашувларда “Андижон” яхши таассурот қолдирди. Шу сабабли бизни Андижонда оғир баҳс кутиб турганини билардик.\n- Ҳакамлар бригадаси ҳақида нима дейсиз?\n- Ҳакамлар ўз ишини қилди, уларни муҳокама қилмоқчи эмасман. Бу менинг ваколатимга кирмайди. Уларнинг ишини баҳолаб борадиган қўмита бор.\n- Умуман айтганда, натижадан қониқдингизми?\n- Мақсадимиз ғалаба қозониш эди. Биринчи бўлимда “Андижон” яхшироқ ўйнади, иккинчи бўлимда биз фаол тўп сурдик. Умуман олганда, сафардан бир очко билан қайтиш ёмон натижа эмас.\n- Бақоевнинг аҳволи қандай?\n- У бетоб эди ва кейинги учрашувда албатта жамоа билан бирга бўлади. Унинг ҳолати яхши, тикланиб боряпти. “Пахтакор”га қарши беллашувда ўзи бош мураббий сифатида ишлайди.


Ўзбекистонликлар ўз паспортларига ўзгалар телефони UZIMEI рўйхатидан ўтказилганига шикоят қилмоқда – ОАВ | Mobinfo.uz\nИжтимоий тармоқларда UZIMEI тизимига оид шикоятлар кўпаймоқда. Ўзбекистонлик фойдаланувларнинг айтишича, улар чет элдан олиб келган телефонларини рўйхатдан ўтказа олмаяпти. Daryo.uz нашрининг ёзишича, чунки аллақачон уларнинг паспортига бошқа телефон рўйхатга олинган.\nБлогер Исроил Тиллабоевнинг ёзишича, февралда расмий дўкондан кредитга олган телефони ишламай қолган. Рўйхатдан ўтказиш учун эса фақат хорижга чиқиб келган одам керак бўлиши айтилган. Блогер, нақ 11 кишини топиб келган, лекин уларнинг ҳаммасини номига аллақачон телефон рўйхатдан ўтказиб бўлинган, ўзлари эса бундан бехабар.\nЭслатиб ўтамиз, хориждан телефон олиб кирган компания ёки жисмоний шахс мустақил равишда ҳар бир аппарат учун 44 мингдан 55 минг сўмагача пул тўлаб, UZIMEI тизими оператори орқали рўйхатдан ўтиши керак.\nТизим асосчиларининг сўзларига кўра, бу смартфонлар ёки планшетларнинг Ўзбекистонга контрабанда йўли орқали кириб келишини чеклайди, чунки бу каби қурилмалар мамлакатда ишламайди. Шунингдек, бу ўғирланган ёки йўқолган телефонни блоклаш имконини беради.\nТизимни жорий этиш 2019 йилнинг 1 апрелидан бошланган. Биринчи босқичда Ўзбекистондаги барча уяли алоқа телефонлари автоматик равишда бепул рўйхатдан ўтказилган. Бир неча ой ичида бутун мамлакат бўйлаб 30 миллионга яқин мобил қурилма рўйхатдан ўтказилган. 1 декабрдан бошлаб эса пулли рўйхатдан ўтказишга оид иккинчи босқич бошланган.\nШу кунларда ижтимоий тармоқларда хориждан телефон олиб келиб, ўз аппаратларини мустақил равишда рўйхатдан ўтказа олмаётган фойдаланувчиларнинг шикояти кўпайган. Рўйхатдан ўтказиш вақтида уларнинг паспортига бошқа бир телефон рўйхатдан ўтказилгани маълум қилинмоқда.\nБу борада UZIMEI офисига мурожаат қилганларга ИИБ мурожаат қилиш тавсия этилмоқда, ИИБда эса уларни қайта UZIMEI’га жўнатмоқда.\nUZIMEI компанияси эса ушбу ҳолат юзасидан Facebook’даги саҳифаси орқали «Шахсга доир маълумотлар тўғрисида»ги қонундан парча келтирган — «Қонунининг 33-моддасига мувофиқ шахсга доир маълумотлар тўғрисидаги қонун ҳужжатларини бузганликда айбдор шахслар белгиланган тартибда жавобгар бўлади. Шахсга доир маълумотлар тўғрисидаги қонун ҳужжатларини бузганлик учун жазо Маъмурий жавобгарлик тўғрисидаги кодексининг 46(2)-моддаси ва Жиноят кодексининг 141(2)-моддаси билан белгиланиб қўйилган».\n«Демак, ёки аэропорт — вокзал, ёки чегара хизмати, ёки божхонадаги масъуллар фуқароларнинг паспорт маълумотларини бегоналарга пуллашмоқда. Бу ерда жуда катта жиноятнинг ҳиди келяпти, ўртоқлар! Тегишли органлардан зудликда муносабат талаб қиламиз!», — деб ёзади блогер Хушнуд Худойбердиев.\nЗапись опубликована 03.09.2020 автором admin в рубрике Новости с метками IMEIни рўйхатддан ўтказиш, UZIMEI, регистрация IMEI.\n← Microsoft Word’га аудиоёзувни матнга айлантирувчи функция қўшилди (видео) 2020 йилда энг кўп сотилган Топ-10 смартфон →